title: Sveitsin koripallomaajoukkue

text: Sveitsi on päässyt Euroopan-mestaruuskilpailuihin yhteensä viisi kertaa vuosina 1935, 1946, 1951, 1953 ja 1955. Paras sijoitus on vuoden 1935 kotikisojen neljäs sija.


title: Chilenflamingo

text: Chilenflamingo ("Phoenicopterus chilensis") on flamingojen heimoon kuuluva eteläamerikkalainen lintu.


title: Chilenflamingo

text: Chilenflamingoilla on muiden flamingojen tapaan erittäin pitkät jalat ja kaula. Flamingoa ("Phoenicopterus roseus") hieman pienempi, voimakkaasti alaspäin taipuneessa nokassa yli puolet mustaa, harmaissa jaloissa punaiset polvet ja varpaat. Myös kaulan höyhenys on punaisempaa.


title: Chilenflamingo

text: Chilenflamingoa esiintyy Etelä-Amerikan etelä- ja länsiosissa. Sitä tavataan lähes koko Argentiinassa, hieman pienemmin osin Chilessä ja Boliviassa, Perun ja Ecuadorin rannikkoalueilla, sekä harvinaisena Paraguayssa. Se talvehtii harvalukuisena Uruguayn rannikolla ja Brasilian kaakkoisrannikolla.


title: Chilenflamingo

text:
1970-luvulla lajin maailmanlaajuiseksi yksilömääräksi arvioitiin 500 000 lintua, mutta kanta on heikentynyt siitä ja nykyään lintuja on enintään 200 000: 100 000 Argentiinassa, 30 000 Chilessä, ja kymmeniä tuhansia Perussa ja Boliviassa.
Chilenflamingoa pidetään puistolintuna Euroopassa, ja ajoittain esiintyykin tarhakarkulaisia, myös Suomessa.


title: Chilenflamingo

text: Chilenflamingo viihtyy rannikolla liejuisilla rannoilla, laguuneissa, jokisuilla, suola- ja murtovesissä, aina 4500 metrin korkeuteen suolajärviin. Laji vaati pesimäpaikaltaan suolavettä ja saaria, joita ympäröivät laajat liejualueet, jotka eivät ole jokavuotisia.


title: Chilenflamingo

text: Chilenflamingo siivilöi nokallaan vedestä pieniä vesieläimiä ja planktonia.


title: Chilenflamingo

text: Chilenflamingo pesii yhdyskunnissa ja rakentaa kekomaisen pesänsä savesta. Se ei pesi vuosittain.


title: Chilenflamingo

text: Chilenflamingon munat ovat todennäköisesti joutuneet intensiivisen keräilyn kohteeksi ihmisten saavuttua Etelä-Amerikkaan, ja etenkin viime vuosina munakeräilijät ovat olleet syypäitä chilenflamingon pesintöjen epäonnistumiseen Boliviassa.


title: Chilenflamingo

text: Chilenflamingojen tärkeimmän pesimä-alueen Argentiinassa sijaitsevan Mar Chiquitan populaatio on vaarassa, koska vesivarat hupenevat niiden johdettaessa kasteluun. Myös kaivosteollisuus on muuttanut lajin elinympäristöjä.


title: Chilenflamingo

text: Chilenflamingo kärsii myös metsästyksestä ja turismin aiheuttamasta häirinnästä.


title: Druskininkai

text: Druskininkai () on kaupunki Liettuan eteläosassa. Vuonna 2010 sen väkiluku oli 16 111 asukasta. Kaupunki sijaitsee noin 130 kilometrin päässä maan pääkaupungista Vilnasta, lähellä Valko-Venäjän rajaa, Itämereen laskevan Niemen-joen etelärannalla.


title: Druskininkai

text: Druskininkai mainittiin ensimmäisen kerran kirjoitetussa lähteessä vuonna 1596, jolloin Liettuan metrikaan oli merkitty, että Druskininkain kylä annettiin Pervalkan kartanon isännälle Voropajukselle.


title: Druskininkai

text: Kaupungin nimi tulee liettualaisesta termistä "druska", joka tarkoittaa suolaa. Nimitys viittaa paikallisten lähteiden mineraalipitoiseen veteen, jonka väitetään auttavan parantavasti joihinkin sairauksiin. Oletetusta parantavasta vaikutuksesta on tiedetty jo muutamia vuosisatoja.


title: Druskininkai

text: Lähdevesi on tuonut Druskininkaihin myös turisteja. Vuonna 1794 Puolan silloinen kuningas julisti alueen terveyslomakohteeksi, minkä jälkeen kaupunkiin alettiin rakentaa kylpyaltaita. 1800-luvulla Vilnan yliopiston professori Ignacy Fonberg analysoi paikallisen mineraaliveden kemiallisen koostumuksen ja totesi sen sisältävän suuria määriä kalsiumia, natriumia, kaliumia, jodia, rautaa ja magnesiumia. Venäjän silloisen keisarin Nikolai I:n nähtyä tulokset hän hyväksyi vuonna 1837 Druskininkain kehittämisen varsinaiseksi matkakohdekaupungiksi, vaikka epävirallisia mineraali- ja mutakylpylöitä paikalla oli ollut jo jonkin aikaa. Ensimmäinen hoitolaitos rakennettiin vuonna 1893.


title: Druskininkai

text: Kaupungissa on edelleen kylpylä- ja hoitolatoimintaa: mineraalivesi- ja mutahoitoja sekä ilmastoterapiaa. Liettuan ensimmäinen vesipuisto rakennettiin vuonna 2006 Druskininkaihin.


title: Druskininkai

text: Euroopan unionin rakennerahastojen tuella kaupungissa restauroidaan ja rakennetaan uusia turistikohteita.


title: Druskininkai

text:
Druskininkaissa on mm. nuorille kiipeilypuisto, jonka kaksi köysirataa kulkee joen toiselle puolelle. Kiipeijöiden turvallisuus on varmistettu vyövaljain. Viereisen kunnan puolella on yksityinen puuveistospuisto. Samalla alueella on valtion omistamaa metsämaata, jota käytetään leiriytymiseen. Druskininkaist on runsaat neljä kilometriä Valko-Venäjän rajan rajanylityspaikalle.
Druskininkaissa on myös ortodoksinen kirkko.


title: Digiwiki

text: Digiwiki on verkkosivusto, johon kootaan alan asiantuntijoiden ja muistiorganisaatioiden laatimia ohjeita ja tietoa mm. AV-aineiston digitoinnista ja pitkäaikaissäilyttämisestä. Digiwiki-sivuilla jaetaan kokemuksia valokuvien, kuvataiteen, audiovisuaalisen aineiston, äänitteiden, asiakirjojen sekä muiden kulttuuriperintöaineistojen tallennuksesta semanttiseen verkkoon. Digiwikiä hallinnoi Musiikkiarkisto. Sitä rahoittaa pääosin opetusministeriö.


title: Digiwiki

text: Digiwiki perustettiin 12.3.2009 jakamaan kokemuksia suomalaisissa muistiorganisaatioissa työskentelevien ihmisten ja kulttuuriperinnön tallentamista kiinnostuneiden kansalaisten välillä. Tiedon tallentajat joutuvat ottamaan kantaa kulttuuriperinnön digitointia koskeviin kysymyksiin, kuten mitä, miten ja minne digitoida. Monenlaista digitointia koskevaa tietoa ja palveluita on tarjolla, mutta luotettavaa tietoa aineistojen säilytyksestä on edelleen vaikea saada. Tähän tarpeeseen on perustettu DigiWiki-portaali.


title: Tšatšersk

text: Tšatšersk (, IPA: [tʂaˈtʂɛrsk], ) on pieni kaupunki ja hallinnollinen piiri Homelin alueen luoteisosissa Valko-Venäjällä. Tšatšersk sijaitsee Dnepr-joen sivuhaaran Sožin länsirannalla, Homelin (Gomel) kaupungin pohjoispuolella; maanteitse kaupunkien välinen etäisyys on 65 kilometriä. Vuoden 2009 väestönlaskennan mukaan kaupungissa asui 7 991 ja koko hallintopiirissä 15 790 ihmistä.


title: Tšatšersk

text: Vaikka itse kaupunki sijaitsee radioaktiivisesti melko lievästi saastuneella alueella, Tšatšerskin kaupungin talouselämä sekä ympäröivän alueen maatalous ovat kärsineet merkittävästi Tšernobylin ydinvoimalakatastrofin vaikutuksista.


title: Sing mit Heino – German Folk & Hiking Songs, No. 1

text: Sing mit Heino - German Folk & Hiking Songs, No. 1 on saksalaisen laulajan Heinon studio-albumi vuodelta 1977.


title: Sing mit Heino (Folge 1 & 2)

text: Sing mit Heino (Folge 1 & 2) on saksalaisen laulajan Heinon studio-albumi vuodelta 1977.


title: Seine großen Erfolge 1 & 2

text: Seine großen Erfolge 1 & 2 on saksalaisen laulajan Heinon studio-albumi vuodelta 1977.


title: Uns geht die Sonne nicht unter

text: Uns geht die Sonne nicht unter on saksalaisen laulajan Heinon studio-albumi vuodelta 1977.


title: Netta Skog

text: Netta Skog (s. 2. lokakuuta 1990) on Nummi-Pusulasta kotoisin oleva suomalainen harmonikan soittaja, digihaitarin maailmanmestari 2015 ja laulaja, joka voitti vuonna 2006 Kultaisen Harmonikan ja Minä soitan harmonikkaa -kilpailun. Kultaisessa harmonikassa Skogin kilpailukappaleet poikkesivat tavanomaisesta harmonikkamusiikista. Hänen kilpailukappaleinaan olivat vuoden 2004 Euroviisut voittanut Ruslanan Wild Dances ja Nightwishin Dead to the World. Skog sai Kultaisen Harmonikan yleisöäänistä peräti 57,6%.


title: Netta Skog

text:
Hän soitti kotimaisessa viikinki- ja folkmetalliyhtye Turisaksessa syksystä 2007 syyskuuhun 2011, aluksi varajäsenenä yhtyeen kiertueilla ja myöhemmin vakituisena jäsenenä Janne ”Lisko” Mäkisen jätettyä yhtyeen.
Skog jätti Turisaksen 12. syyskuuta 2011.


title: Netta Skog

text: Vuonna 2012 Netta Skog voitti digiharmonikan pohjoismaiden mestaruuden Roland V-Accordion-kilpailussa Ikaalisissa ja edusti Suomea Italiassa kansainvälisessä finaalissa. Skog oli kansainvälisessä finaalissa neljäs ja sai lehdistöpalkinnon. Vuonna 2012 Skog oli Suomi Iskelmän SM-kilpailujen finaalissa Kiuruveden Iskelmäviikolla ja sijoittui toiseksi. Lisäksi hän kilpaili UKC-laulukilpailussa samana vuonna ja sijoittui toiseksi.


title: Netta Skog

text: Vuonna 2013 Netta Skog oli Seinäjoen Tangomarkkinoilla Kuningatar-finaalissa. Skog oli yleisöäänestyksen perusteella kilpailun ennakkosuosikki. Vuonna 2015 Netta Skog voitti digiharmonikkasarjan maailmanmestaruuden Coupe Mondiale -harmonikkakilpailussa.


title: Netta Skog

text: Netta Skog oli mukana folk metal -yhtye Ensiferumin vuonna 2015 julkaistulla One Man Army -nimisellä albumilla ja hän oli Emmi Silvennoisen sijaisena osalla Ensiferumin 2015 vuoden kiertueista. Vuonna 2016 Skog liittyi jäseneksi Ensiferumiin, jossa hän soitti digiharmonikkaa ja lauloi. One man army- albumin lisäksi Skog soittaa ja laulaa 2017 julkaistulla Ensiferumin Two Paths -nimisellä albumilla. Joulukuussa 2017 Skog erosi Ensiferumista.


title: Netta Skog

text: Netta Skog on mukana metalliyhtye Mokoman 2016 julkaistulla akustisella Laulurovio -albumilla. Lisäksi Skog on ollut mukana Mokoman akustisilla kiertueilla.


title: Netta Skog

text: Skog on vieraillut Children of Bodomin keikoilla soittamassa haitarilla Lake Bodom -kappaleen Oulussa 12.12.2015 ja Tuska-Festifaalilla 3.7.2016. Skog oli vierailevana tähtenä esiintymässä metalliyhtye Nightwishin Lahden konsertissa Mukkulassa 21.7.2018, Turun konsertissa Gatorade Areenalla 14.12.2018 ja Helsingin Hartwall Areenalla 15.12.2018. Skog soitti haitaria kappaleessa "Wishmaster".


title: Netta Skog

text: Lisäksi Netta Skog on järjestänyt The Greatest Movies Of All Time -elokuvamusiikkikonsertin Karkkilassa, jossa hän soitti elokuvien soundtrackeja yksin pelkällä digihaitarilla 29.9.2018. Konsertti oli loppuunmyyty. Skog esiintyy useiden eri artistien kanssa, jonka lisäksi hän esiintyy myös yhden hengen orkesterina, jolloin hän soittaa looper -pedaaliin yhdistetyllä digiharmonikalla kaiken ja laulaa lisäksi.


title: Netta Skog

text: Loppuvuodesta 2018 Netta Skog järjesti ensimmäisen oman Christmas Time -joulukonserttikiertueensa.


title: Netta Skog

text: Netta Skog valmistui ylioppilaaksi Sibelius-lukiosta keväällä 2010 ja leipuri-kondiittoriksi Omnian ammattiopistosta 2013. Hänen sisaristaan Lotta esiintyy kolmen eri orkesterin kanssa ja Jutta on Kari Nyqvistin yhtyeen solisti.


title: Jane Derby

text: Jane Derby (alk. "Jeannette Barr", s. 1895 – 9. elokuuta 1965) oli yhdysvaltalainen muotisuunnittelija, jota pidetään aikansa merkittävänä valmisvaatesuunnittelijana.


title: Jane Derby

text: Derby perusti liikkeen New Yorkiin 1936 ja merkin Jane Derby Inc. 1938. Mallisto oli tarkoitettu aikuisille naisille. 1950-luvun alussa hänelle työskenteli John Moore. Oscar de la Renta aloitti Derbylla 1965, ja kun Derby syyskuussa kuoli, Oscar de la Renta otti yrityksen haltuunsa. Mallisto kulki aluksi nimellä "Oscar de la Renta for Jane Derby", mutta 1965 Renta otti sen kokonaan omiin nimiinsä. Koko yrityksen hän otti haltuunsa 1974


title: Aarre Klinga

text: Aarre Klinga (28. maaliskuuta 1930 – 1987) oli suomalainen jalkapalloilija, jääkiekkoilija ja käsipalloilija.


title: Aarre Klinga

text: Jalkapalloa maalivahtina pelannut Klinga edusti urallaan Kiffeniä 1946–1957 ja 1963–1964 sekä Valkeakosken Hakaa 1958–1962. Klinga siirtyi Kiffeniin Helsingin Jalkapalloklubin B-junioreista. Hän nousi avauskokoonpanon pelaajaksi 1951 ja oli Kiffenin kapteeni sen voittaessa Suomen mestaruuden 1955. Kiffenin pudottua mestaruussarjasta Klinga siirtyi Hakaan, jossa hän voitti mestaruuden 1960 ja 1962 sekä Suomen Cupin Hakassa 1959 ja 1960. Kaikkiaan Klinga pelasi 16 kauden aikana 244 pääsarjatason ottelua. Klinga pelasi maajoukkueessa vuosina 1953–1959 yhteensä 10 maaottelua. Pelaajauran jälkeen Klinga toimi lyhyen ajan myös valmentajana Kiffenissä.


title: Aarre Klinga

text: Käsipallossa Klinga pääsi Kiffenin edustusjoukkueeseen 17-vuotiaana. Hän edusti Kiffeniä vuosina 1947–1953, 1958–1960 ja 1963–1965. Klinga pelasi urallaan myös Ilveksessä, Karhun Pojissa, UK-51:ssä, HJK:ssa ja Katajanokan Haukoissa. Klinga voitti viisi sisäpelin ja kaksi ulkopelin Suomen mestaruutta. Hän oli myös neljästi SM-sarjan paras maalintekijä ja teki urallaan yli 1 500 maalia. Klinga edusti Suomea 10 A-maaottelussa.


title: Aarre Klinga

text: Klinga pelasi myös jääkiekkoa hyökkääjänä. Hän edusti SM-sarjassa KIF:ia 1946–1953 ja Töölön Vesaa 1957–1958. Klinga oli kaudella 1952–1953 SM-sarjan paras maalintekijä.


title: Aarre Klinga

text: Aarre Klinga oli koripalloilija Kari-Pekka Klingan isä.


title: GP2-kausi 2010

text: GP2-kausi 2010 oli GP2-historian kuudes kausi, joka käynnistyi toukokuussa 2010. Sarjaan osallistui 13 tallia, joista kukin ajattaa kahta autoa. Sarjassa ajoi kauden aikana 32 kuljettajaa.


title: GP2-kausi 2010

text: Venezuelan Pastor Maldonado vei mestaruuden, joka varmistui Monzassa erikoisella tavalla. Sekä Maldonado että pisteissä toisena ollut Sergio Pérez joutuivat keskeyttämään kolarin seurauksena. Maldonado kolaroi Romain Grosjeanin perään ja joutui keskeyttämään auton jousituksen vaurioiduttua. Pérez joutui keskeyttämään, kun Michael Herck osui häneen ja ajautui rengasvalliin. Pérezin keskeytys varmisti Maldonadolle mestaruuden.


title: GP2-kausi 2010

text: Uudet kuljettajatPaluun tehneet kuljettajat


title: GP2-kausi 2010

text: Poistuneet kuljettajatTallia vaihtaneet kuljettajatVuoden 2010 GP2-sarjassa oli yhteensä 20 kilpailua 10 eri radalla. Kymmenenä kisaviikonloppuna oli yksi kisa lauantaina ja toinen kisa sunnuntaina. Kausi alkoi Espanjasta 8. toukokuuta 2010 ja päättyi 14. marraskuuta Abu Dhabissa. Portugalin kilpailu Portimãon Autódromo Internacional do Algarven radalla peruttiin.


title: GP2-kausi 2010

text: tähti (*) tarkoittaa paalupaikkaa, joka on saavutettu lauantain kilpailun kahdeksannesta sijoituksesta


title: GP2-kausi 2010

text: Tähti (*) ilmoittaa, kuinka monta paalupaikkaa kuljettaja saavutti sijoittumalla kahdeksanneksi viikonlopun ensimmäisessä kisassa.


title: Rahatšou

text: Rahatšou (, IPA: [raɣaˈtʂou̯]) eli Rogatšov (; ; ) on pienehkö kaupunki Homelin alueella Valko-Venäjän itäosissa. Kaupunki toimii samannimisen hallinnollisen piirin (raion) keskuksena. Rahatšoun kaupungissa asui 33 702 ja koko piirissä 60 933 ihmistä. Piirin asukasluku sisältää kaupungin ohella ympäröivän maaseudun kylineen sekä pikkuruisen Belitskin kaupunkityyppinen taajaman (484 as.).


title: Rahatšou

text:
Kaupunki sijaitsee Dnepr-joen länsipenkereellä strategisesti tärkeällä paikalla, jossa Drut-sivujoki () liittyy päävirtaan. Historiallisissa asiakirjoissa Rahatšou mainitaan jo 1142. Navigoitavan jokiyhteyden ohella rautatie on nykyään merkittävä liikenneväylä suurille kuljetuksille; kaupunki on Valko-Venäjän itäisen pääradan Mahiljou-Žlobin -osuuden väliasema. Maanteitse lähimmät isommat kaupungit ovat Žlobin (18 km etelään), Bobruisk (59 km länteen) ja Mahiljou (104 km pohjoiseen).
Maatalous on tärkeä elinkeinon haara. Rahatšoun piirissä on pyritty kehittämään erityisesti karjataloutta, perunan, vihannesten ja viljanviljelyä. Merkittävimpien teollisuusyritysten joukkoon kuuluvat meijerituotteita (kuten maitojauheita ja jogurtteja) valmistava "JSC Rogachev Concentrated Milk Factory" ja opto-mekaanisia laitteita tuottava "Rogachev Works Diaproektor".


title: Olle Norberg

text: Olle Norberg (s. 1963) on Rymdstyrelsen pääjohtaja vuodesta 2009 alkaen.


title: Olle Norberg

text: Norberg toimi satelliittien lennonjohdossa Rymdbolaget-yhtiön palveluksessa Esrange Space Centerissä vuodet 1988–1989. Vuosina 1989–2001 hän valmisteli väitöskirjansa ja toimi Institutet för rymdfysik -instituutissa Kiirunassa. Hän väitteli 1998 Uumajan yliopistossa Hän toimi sen jälkeen Esrange Space Centerin päällikkönä ja vuonna 2009 yhtiön markkinointijohtajana.


title: Olle Norberg

text: Norberg valittiin Ruotsin avaruushallinnon johtajaksi 29. huhtikuuta 2009 kaudeksi, joka päättyy 31. toukokuuta 2015.


Sing mit Heino (Fahrtenlieder/ Lieder zur See) on saksalaisen laulajan Heinon studio-albumi vuodelta 1977.


title: Belgian provinssit

text: Belgian provinssit (, ; toisinaan suomennos myös "maakunta") ovat osa Belgian aluehallintoa. Belgia jakaantuu kolmeen alueeseen: Flanderiin, Valloniaan ja Brysselin pääkaupunkialueeseen. Flanderi ja Vallonia jakautuvat kumpikin viiteen provinssiin.


title: Lupe Fiasco’s The Cool

text: Lupe Fiasco's The Cool (joskus pelkkä The Cool) on rap-artisti Lupe Fiascon toinen studioalbumi. Albumi julkaistiin Yhdysvalloissa 18. joulukuuta 2007.


title: Lupe Fiasco’s The Cool

text: Albumi sijoittui Billboard 200 listan 15. sijalle ilmestyessään. Myöhemmin albumi nousi yhden pykälän. Albumi on myynyt kultaa.


title: Mein Vaterland

text: Mein Vaterland on saksalaisen laulajan Heinon studio-albumi vuodelta 1977.


title: Hainaut’n provinssi

text: Hainaut on provinssi Belgian Valloniassa. Sen pääkaupunki on Mons, mutta suurin kaupunki on Charleroi. Hainaut’n provinssissa on arviolta 1 337 157 asukasta (vuonna 2016) ja sen pinta-ala on 3 785,7 neliökilometriä.


title: Sing mit Heino (Folge 3 & 4)

text: Sing mit Heino (Folge 3 & 4) on saksalaisen laulajan Heinon studio-albumi vuodelta 1977.


title: Naarajärven vankila

text: Naarajärven vankila on avovankila Pieksämäen kaupungissa, noin 10 kilometrin päässä keskustasta Naarajärvellä. Vankila kuuluu Itä- ja Pohjois-Suomen rikosseuraamusalueeseen ja siellä on paikat 101 vangille. Vankilaan sijoitetaan päihteettömyyteen sitoutuvia, pääasiassa lyhytaikaisia vankeusrangaistuksia tai sakon muuntorangaistusta kärsiviä vankeja sekä pidemmän rangaistuksen loppuvaiheessa olevia vankeja.


title: Naarajärven vankila

text: Naarajärvellä oli vuonna 2015 keskimäärin 77 vankia. Vankilassa työskentelee noin 50 henkilöä.


title: Naarajärven vankila

text: Vangit voivat valita osallistuvatko päivittäiseen työtoimintaan, ammatilliseen koulutukseen vai kuntouttavaan päivätoimintaan. Tuotannollinen työtoiminta koostuu puu-, metalli- ja autokorjaamotöistä. Muu työtoiminta on huoltoluonteista. Vankilassa voi suorittaa autoalan perustutkinnon, joka sisältää korinkorjaus- ja maalausosiot. Lisäksi järjestetään muun muassa päihdekuntoutus- ja verkostoitumiskursseja. Vankilan tavoite on vähentää syrjäytymistä ja uusintarikollisuutta.


title: Naarajärven vankila

text: Naarajärven varavankila perustettiin vuonna 1945 väliaikaisena laitoksena jatkosodan aikaisen Naarajärven sotavankileirin paikalle. Alkuvaiheessa varavankilaan sijoitettiin invalideja ja sairaita, mutta vankiluvun kasvaessa aloitettiin työtoiminta. Vangit työskentelivät aluksi vankilan omissa rakennustöissä, ja myöhemmin lukuisissa työsiirtoloissa esimerkiksi radanrakennus-, maatalous- ja metsätöissä. 1950-luvulla laitoksen rakennuskantaa ja työtoimintaa kehitettiin laajamittaisesti. Tuolloin rakennetut työhuonetilat korvautuivat 1975–87 ajanmukaisilla teollisuustiloilla. Asuin-, huolto- ja henkilöstötilojen rakennuskantaa modernisoitiin vuonna 2004 valmistuneessa uudistuksessa.


title: Naarajärven vankila

text: Vankilaan perustettiin ensimmäinen avo-osasto vuonna 1975. Naarajärvi muuttui kokonaan avovankilaksi 1986.


title: Lasers

text: Lasers (tyyliteltynä LASERS) on rap-artisti Lupe Fiascon kolmas, 4. maaliskuussa 2011 julkaistu studioalbumi. Albumilta on julkaistu tähän asti singlet "The Show Goes On" ja "Words I Never Said".


title: Lasers

text: Albumin piti olla Lupen viimeinen ja sen piti ilmestyä nimellä "Lupe Fiasco's LupE.N.D.", mutta Lupen sopimus Atlantic Recordsin esti hänen eläkkeensä. Albumin nimeksi tuli myöhemmin pelkkä "LupE.N.D.". Pian albumin nimi muutettiin nimelle "We Are the Lasers" ja siitä pian nimelle "Lasers". "Lasers" on backronymi sanoista Love Always Shines, Everytime Remember 2 Smile.


title: Vuoden liigapelaaja

text: Vuoden liigapelaaja on Suomen jalkapallon pääsarjan Veikkausliigan parhaalle pelaajalle vuosittain myönnettävä palkinto. Se on jaettu liigan ensimmäisestä kaudesta 1990 lähtien. Palkinnosta vastaa Jalkapallon Pelaajayhdistys, ja sen saajan äänestävät liigapelaajat keskuudestaan.


title: Vuoden liigapelaaja

text: Vuodesta 1995 alkaen on valittu myös vuoden tulokas ja vuodesta 1999 alkaen vuoden pelaajat pelipaikoittain. Tulokkaan valitsevat liigapelaajat Pelaajayhdistyksen äänestyksessä ja pelipaikkojensa parhaat liigan kokoama asiantuntijaryhmä.


title: Denis Johnson

text: Denis Johnson (1949 München – 25. toukokuuta 2017) oli yhdysvaltalainen kirjailija. Hänen tuotantonsa käsitti runoja, näytelmiä, novelleja sekä romaaneja.


title: Denis Johnson

text: Denis Johnson pyrki välttelemään julkisuutta mahdollisimman paljon. Hän opiskeli Iowan yliopistossa ja oli kolme kertaa naimisissa. Kolmannen puolisonsa Cindy Leen kanssa hänellä oli kolme lasta.


title: Denis Johnson

text: Johnsonin tunnetuin teos on väljästi omaelämäkerrallinen novellikokoelma "Jeesuksen poika" (Jesus’ Son), joka ilmestyi vuonna 1992. Teos liikkuu synkkien aiheiden parissa. Siinä kuvaillaan päihderiippuvuutta, väkivaltaa ja tuhoisia ihmissuhteita sekä niiden taustalla olevaa yksinäisyyttä. Yhdysvalloissa ja Britanniassa teoksella on kulttimaine ja siitä tehdyssä elokuvasovituksessa näyttelevät Dennis Hopper, Jack Black, Holly Hunter ja kirjailija.


title: Denis Johnson

text: Vuonna 2007 Denis Johnson julkaisi yli 20 vuotta kirjoittamansa romaanin "Tree of Smoke", joka käsitteli Vietnamin sotaa. Kirjaa kuvailtiin heti mestariteokseksi: "The New York Times" valitsi kirjan yhdeksi vuoden kirjoista. Teos voitti ilmestymisvuonnaan National Book Awardin.


title: Akeldama

text: Akeldama on The Facelessin esikoisalbumi, joka julkaistiin 14. marraskuuta 2006.


title: Nils Fabricius

text: Nils Erik Verner Fabricius (8. marraskuuta 1913 Helsinki, Suomi – 7. heinäkuuta 1995 Ruotsi) oli suomalainen koripallovaikuttaja. Fabricius oli mukana perustamassa Suomen Koripalloliittoa vuonna 1939.


title: Nils Fabricius

text: Koripallon lisäksi hän harrasti yleisurheilua ja levitti lentopallon oppia muualle Suomeen. Vuonna 1946 Fabricius muutti Ruotsiin. Yleisurheilun SM-kilpailuista Fabricius saavutti 110 metrin aitajuoksussa hopeaa vuonna 1938, pronssia 1940, 200 metrin aitajuoksussa pronssia 1939, 400 metrin aitajuoksussa pronssia 1940 ja kymmenottelussa hopeaa 1938.


title: Juutalaisten autonomisen alueen lippu

text: Juutalaisten autonomisen alueen lippu on Venäjälle kuuluvan Juutalaisten autonomisen alueen tunnus. Se hyväksyttiin 31. heinäkuuta 1996 sen mittasuhteet ovat 2:3. Lipussa on valkoisella pohjalla keskellä seitsemän raitaa väreiltään ylhäältä alas punainen, oranssi, keltainen, vihreä, vaaleansininen, tummansininen ja violetti. Lipun valkoinen väri symboloi puhtautta ja raidat sateenkaarta. Sateenkaari symboloi rauhaa, onnea ja hyvinvointia ja sen katsotaan olevan merkki Jumalan liitosta Nooan ja kaikkien ihmisten kanssa vedenpaisumuksen jälkeen (Genesis 9:13, "minä asetan kaareni pilviin, ja se on oleva merkkinä minun ja maan välisestä liitosta."). Sateenkaaren seitsemän raitaa symboloivat juutalaisten uskoa symboloivaa menoraa, jossa on seitsemän kynttilää.


title: Dexter (nautarotu)

text: Dexter on Irlannista peräisin oleva nautarotu. Se on maailman pienin lihakarjarotu.


title: Dexter (nautarotu)

text: Dexter-rotuiset täysikasvuiset sonnit painavat 500-600 kg ja lehmät noin 350 kg. Säkäkorkeus aikuisilla eläimillä on vain hieman yli metrin. Vasikat syntyvät keskimäärin 21,5 kg painoisina. Rotu on pienestä koostaan huolimatta melko nopeakasvuinen. Se soveltuu myös kallioisille laitumille.


title: Dexter (nautarotu)

text: Dexterlehmät tuottavat paljon maitoa: sitä voi riittää kahdelle tai kolmellekin vasikalle. Rotua käytetään joskus myös lypsytarkoitukseen.


title: Dexter (nautarotu)

text: Dexter on maailmanlaajuisesti melko harvinainen rotu. Sitä kasvatetaan muun muassa Tanskassa, Saksassa, Itävallassa, Sveitsissä, Australiassa, Grönlannissa ja Suomessa. Suomessa rotu on hyvin uusi ja harvalukuinen; vuonna 2008 Suomessa oli 17 poikinutta dexterlehmää eli vain noin 0,01 prosenttia Suomen puhdasrotuisista emolehmistä.


title: Šklou

text: Šklou () eli Šklov (; ; ) on pienehkö joenvarsikaupunki Mahiljoun alueella Valko-Venäjän itäosissa. Kaupunki toimii Šklouskin hallintopiirin keskuksena. Škloun kaupungissa asui syksyn 2009 väestönlaskun mukaan 16 439 ja koko hallintopiirissä 30 802 ihmistä.


title: Šklou

text: Kaupunki sijaitsee Dnepr-joen länsipenkereellä. Historiallisissa asiakirjoissa Šklou mainitaan 1500-luvun alkupuolella. Tärkeän vesiväylän varrella sijainneena se on kohdannut historiassaan useamman sodan taistelut. 1580 kaupunki poltettiin ja myös 1769 merkittävä osa kaupungista paloi.


title: Šklou

text: Navigoitavan Dneprin ohella rautatie tarjoaa nykyään väylän raskaille kuljetuksille; Šklou on Valko-Venäjän itäisen pääradan Orša–Mahiljou -osuuden väliasema. Myös maanteitse lähimmät suuremmat kaupungit ovat Mahiljou (36 km etelään) ja Orša (49 km pohjoiseen).


title: Infinite Mass

text: Infinite Mass on ruotsalainen vuonna 1991 toimintansa aloittanut hip hop-yhtye. Yhtyeeseen kuuluvat MC:t Amir Chamdin ja Rodrigo Pencheff, basisti Jonas Erikson, kitaristi Joen Carlstedt, rumpali Jejo Perkovic, kosketinsoittaja Tito Pencheff ja DJ Cribe Pencheff.


title: Infinite Mass

text: Yhtye tuli tunnetuksi voitettuaan rapin Ruotsin mestaruuden vuonna 1992. Yhtye niitti kuuluisuutta myös osallistuessaan Sökarna -elokuvaan ja julkaistessaan "Shoot the Racist" -nimisen singlen, jonka sanoituksia ruotsalainen media kritisoi. Yhtye tekee musiikkiaan englannin kielellä.


title: Tofaş Bursa

text: Tofaş Bursa on bursalainen koripalloseura. Seura on voittanut Turkin mestaruuden vuosina 1999 ja 2000. Nykyisin joukkue pelaa toiseksi korkeimmalla tasolla.


title: Toni Huuhka

text: Toni Huuhka (s. 4. helmikuuta 1989 Lahti) on entinen suomalainen jalkapalloilija. Hän oli pelipaikaltaan keskuspuolustaja.


title: Movits!

text: Movits! on ruotsalainen hip hop -yhtye Luulajan Hertsönistä. Yhtye aloitti vuonna 2007 kolmen hengen kokoonpanolla, johon kuuluvat veljekset Johan Jivin (oik. Johan Rensfeldt) ja Mördar-Anders (oik. Anders Rensfeldt) sekä saksofonisti One-Take (oik. Jocke Nilsson). Yhtyeen musiikki on swing-vaikutteista hip hop -jazzia. Yhtyeen esikoisalbumi "Äppelknyckarjazz" julkaistiin heinäkuussa 2008. Yhtye on julkaissut myös kaksi singleä: ”Swing för Hyresgästföreningen” ja ”Äppelknyckarjazz”.


title: Emmerich am Rhein

text: Emmerich am Rhein tai Emmerich on kaupunki Nordrhein-Westfalenin osavaltiossa, läntisessä Saksassa. Kaupungissa on arviolta 30 968 asukasta (vuonna 2015) ja sen pinta-ala on 80,4 neliökilometriä.


title: Adam Tensta

text: Adam Tensta (oikealta nimeltään Adam Momodou Eriksson Taal, s. 1. elokuuta 1983 Tukholma, Ruotsi) on ruotsalainen rap-artisti.


title: Adam Tensta

text: Adam Tensta syntyi Tukholmassa 1. elokuuta 1983. Hänen isänsä oli gambialainen ja äitinsä ruotsinsuomalainen. Adam varttui äitinsä huostassa, sillä hänen isänsä oli heroiiniriippuvainen. Adam varttui Tukholman kaupunginosassa, Tenstassa, jossa hänen ikäisillään oli normaalia varastaa, tehdä rikoksia ja yleensä lopettaa koulu kesken. Mutta Adam valitsi toisen polun ja löysi hip hopin. Hän sai tuolloin vaikutteita kuullessaan Wu-Tang Clania, Mobb Deepiä ja Nasia sekä Bob Marleytä. Adam otti myöhemmin ”Tensta”-nimen osaksi artistinimeään. Adam ei ole tähän päiväänkään asti käyttänyt alkoholia, tupakkaa tai huumeita. Lisäksi hän on vegaani. Adam on myös ”A Non Smoking Generation” -yhteisön edustaja. Hän kuuluu myös ”Save the Children” -järjestöön.


title: Adam Tensta

text: Adamin debyyttialbumi "It's a Tensta Thing" julkaistiin vuonna 2007, K-Wrek Recordsin kautta. Se voitti myös grammy-palkinnon.


title: Adam Tensta

text: Adam Tensta vieraili Fintelligensin ”Hoida homma” -kappaleen remix versiolla Cheekin ja Asan kanssa.


title: Adam Tensta

text: Vuonna 2011 huhtikuussa Tenstan toinen studioalbumi "Scared of the Dark" julkaistiin. Ensimmäiset singlet levyltä julkaistiin joulukuussa 2010.


title: Monisikiöraskaus

text: Monisikiöraskaudella eli monikkoraskaudella tarkoitetaan raskautta, jossa raskaana oleva nainen kantaa kohdussaan useampaa kuin yhtä sikiötä kerralla, yleensä kahta sikiötä eli kaksosia. Monisikiöraskaus on aina riskiraskaus, koska siinä sekä odottava äiti, että syntymättömät vauvat joutuvat huomattavasti kovemmalle rasitukselle kuin yhden sikiön raskaudessa.


title: Monisikiöraskaus

text: Monisikiöraskauden syntyyn vaikuttavat monet eri seikat, esimerkiksi lapsettomuushoidot ja aiemmin suvussa ilmenneet monisikiöraskaudet eli perinnöllisyys, erityisesti äidin puolen suvussa. Riski saada esimerkiksi kaksoset lisääntyy varsinkin, jos äiti itse on kaksonen. Eli monisikiöraskaus on joko sattuma tai sitten se aiheutuu äidin hormoni- tai keinohedelmöityshoidoista.


title: Monisikiöraskaus

text: Yleisemmässä vaihtoehdossa naiselta irtoaa kerralla kaksi munasolua, jotka kummatkin hedelmöittyvät kohdatessaan siittiön. Kaksoset ovat erimunaiset eli epäidenttiset ja he voivat näin olla samaa tai eri sukupuolta ja voivat olla hyvinkin eri näköisiä. Epäidenttiset kaksoset ovat siis käytännössä tavalliset sisarukset, jotka vain sattuivat syntymään samana päivänä.


title: Monisikiöraskaus

text: Harvinaisemmassa vaihtoehdossa siittiö hedelmöittää munasolun, joka jakautuu kahtia ja kumpikin puolikas kehittyy omaksi itsenäiseksi yksilökseen. Tässä tilanteessa kaksoset ovat identtisiä, he ovat aina samaa sukupuolta, heillä on sama veriryhmä ja he ovat hyvin paljon toistensa näköisiä.


title: Monisikiöraskaus

text: Kaksosista noin 30 % on identtisiä ja 70 % on epäidenttisiä. Siamilaiset kaksoset eli yhteenkasvaneet kaksoset ovat aina identtiset kaksoset.


title: Monisikiöraskaus

text: Yleisimmässä tapauksessa naiselta irtoaa kaksi munasolua, jotka molemmat hedelmöittyvät, ja joista toinen jakautuu kahtia, jolloin lapsista kaksi on identtisiä ja yksi epäidenttinen. Kaksi lapsista ovat näin ollen samaa sukupuolta ja heillä on sama veriryhmä ja kolmas vauva voi olla kumpaa sukupuolta tahansa.


title: Monisikiöraskaus

text: Seuraavaksi yleisimmässä tapauksessa naiselta voi myös irrota kolme munasolua jotka kaikki hedelmöittyvät. Lapset ovat kaikki keskenään epäidenttisiä ja kolmikossa voi olla sekä tyttöjä että poikia.


title: Monisikiöraskaus

text: Harvinaisimmassa tapauksessa naiselta irtoaa vain yksi munasolu, joka hedelmöittymisen jälkeen jakautuu ensin kahtia, ja sen jälkeen vielä toinen puolikas jakautuu vielä uudelleen kahtia. Lapset ovat keskenään identtisiä ja he ovat aina samaa sukupuolta ja heillä kaikilla on sama veriryhmä ja he kaikki ovat ulkonäöltään hyvin samannäköisiä.


title: Monisikiöraskaus

text: Kolmosraskaudessa on lukuisia eri sukupuoliyhdistelmiä: Yleisimmässä tapauksessa syntyy 2 tyttöä ja 1 poika. Muut vaihtoehdot ovat 3 tyttöä tai 2 poikaa ja 1 tyttö, sekä harvinaisimpana 3 poikaa.


title: Monisikiöraskaus

text: Monisikiöraskauksiin liittyy aina tiettyjä riskejä, kuten ennenaikainen synnytys, keskosuus, hivenen verran suurempi sikiökuolleisuus ja pienipainoisuus. Monisikiöraskauksissa sikiöillä on vähemmän tilaa kehittyä kuin yhden sikiön raskauksissa, minkä vuoksi sikiöt painavat tavallista vähemmän. Kaksosvauva painaa keskimäärin 2 500 grammaa ja kolmosvauva 1 800 grammaa.


title: Monisikiöraskaus

text: Vähäisemmän kasvutilan vuoksi monisikiöraskaus päättyy aikaisemmin kuin yhden sikiön raskaudet. Kaksoset syntyvät keskimäärin raskausviikoilla 37–38 ja kolmoset raskausviikolla 33, kun taas normaali yhden sikiön raskaus kestää 40 viikkoa. Ennenaikaisen synnytyksen ja sitä kautta keskosuuden johdosta vauvat joutuvat usein jäämään joksikin aikaa sairaalahoitoon ja hoidon kesto voi vaihdella muutamista päivistä useisiin kuukausiin.


title: Monisikiöraskaus

text: Kun nainen synnyttää useamman kuin yhden vauvan kerralla, hän joutuu fyysisesti huomattavasti kovemmalle rasitukselle, kuin jos hän synnyttää vain yhden vauvan. Kaksoset pyritään synnyttämään vielä normaalilla alatiesynnytyksellä, mutta kolmoset syntyvät lähes poikkeuksetta keisarileikkauksella suurten riskien takia.


title: Monisikiöraskaus

text: Suomessa kaksosista myönnetään ylimääräistä vanhempainvapaata 60 arkipäivää ja kolmosista 120 arkipäivää. Nelosista ylimääräistä vanhempainvapaata myönnetään 180 arkipäivää. Äitiysavustukset myös moninkertaistuvat monisikiöraskauden myötä. Perustuki on 140 euron veroton rahasumma tai äitiyspakkaus. Monisikiöraskauksissa ensimmäisestä syntyneestä lapsesta saa yhden äitiyspakkauksen tai rahasumman, kaksosista kolme pakkausta ja kolmosista kuusi. Vanhemmat voivat myös halutessaan saada osan äitiysavustuksesta rahana ja osan äitiyspakkauksina.


title: Monisikiöraskaus

text: Suomessa kaksosia syntyy vuosittain noin 800 perheeseen. Kolmosia puolestaan syntyy n. 10 perheeseen vuodessa. Edellisen kerran Suomessa syntyivät neloset vuonna 2016 ja viitoset vuonna 1977.


title: Monisikiöraskaus

text: 1950-luvulla paljon julkisuutta tiedotusvälineissä saivat Suomen ensimmäiset eloonjääneet neloset, Etelä-Pohjanmaalla vuonna 1951 syntyneet Jouppilan neloset. Hormonihoidon tuloksena syntynyt katras, kolme poikaa ja yksi tyttö, kutsuttiin vanhempineen kunniavieraiksi moniin tapahtumiin, kuten maatalousnäyttelyihin ja eri järjestöjen kesäjuhliin. Perheestä tehtiin monia aikakauslehtijuttuja ja muun muassa parin minuutin uutiskatsausfilmi.


title: Monisikiöraskaus

text: Harvinaisuudestaan huolimatta tunnetaan myös identtisiä monikkoryhmiä. Tällaisia ovat esimerkiksi kanadalaiset Dionnen viitoset. Identtisten kolmosten, nelosten ja vitosten määrä on maailmanlaajuisesti kuitenkin todella pieni. Tapauksia, joissa perheeseen on syntynyt identtiset kolmoset, neloset, tai jopa viitoset, on maailmassa vain muutamia.


title: David Jassy

text: David Jassy (s. 11. huhtikuuta 1974 Solna) on ruotsalainen R&B-laulaja-lauluntekijä ja musiikkituottaja. Hän on tuottanut kappaleita muiden muassa yhdysvaltalaiselle laulajalle Ashley Tisdalelle, saksalaiselle No Angels -popyhtyeelle ja ruotsalaiselle Darinille.


title: Grover’s Mill

text: Grover's Mill on kylä New Jerseyn osavaltiossa. Se on syntynyt myllyn ympärille, joka rakennettiin oletettavasti 1700-luvun puolessavälissä. Nykyään myllyrakennus toimii asuintalona.


title: Grover’s Mill

text: Grover's Mill oli marsilaisten laskeutumispaikkana Orson Wellesin vuoden 1938 radiokuunnelmassa "Maailmojen sota". Tapahtumapaikan läheisyyteen pystytettiin muistomerkki vuonna 1988.


title: On aika tappaa

text: On aika tappaa ("A Time to Kill") on Joel Schumacherin ohjaama jännitys- ja draamaelokuva, jonka ensi-ilta oli vuonna 1996. Sen pääosissa esiintyy monia tunnettuja näyttelijöitä ja se perustuu John Grishamin esikoisromaaniin.


title: On aika tappaa

text: Kaksi rasistia raiskaa nuoren tummaihoisen tytön ja lähes tappavat tämän. Miehet jäävät pian kiinni ja kun he ovat matkalla oikeuden eteen, tytön isä ampuu heidät. Hän joutuu vankeuteen oikeudenkäynnin ajaksi ja saa palkatuksi kalliin asianajajan, joka tekee kaikkensa, jottei isä joutuisi kaasukammioon.


title: Ruaste

text: Ruaste on vuonna 1995 perustettu rockmusiikkia soittava yhtye.


title: Ruaste

text: Ruaste on julkaissut kaksi demoa, yhden nettilevyn, neljä EP-levyä ja kaksi pitkäsoittoa. Yhtyeen levy-yhtiö on ollut Violent Journey Records vuodesta 2009 lähtien. Yhtye on itse kertonut vaikuttajikseen muun muassa yhtyeet Klamydia ja Kylähullut.


title: Ruaste

text: Aluksi kokoonpanossa oli Jansku rummuissa, Maza kitarassa, Tomppa kitarassa ja Timppa laulajana. Vähän myöhemmin Niksu liittyi mukaan soittamaan bassoa. Muutamien treenien jälkeen kokoonpanossa tapahtui pieni muutos: Jansku vaihtoi kitaraan ja Tomppa rumpuihin.


title: Ruaste

text: Vuoden 1996 talvella yhtye teki ensimmäisen demonsa "Kesä ja kärpäset". Demo äänitettiin ja miksattiin Helapuiston nuorisotiloissa Hervannassa. Kesällä Ruaste teki ensimmäisen keikkansa samassa paikassa.


title: Ruaste

text: Keväällä 1997 yhtye äänitti "Outo rotu" -demon. Vuoden lopussa Ruaste soitti keikan, jälleen Helapuistolla. Tämän jälkeen yhtyeen jäsenet alkoivat hajaantua eri tahoille. Osa lopetti soittamisen melkein kokonaan ja osa perusti muita yhtyeitä.


title: Ruaste

text: Kesällä 2005 Jansku kuunteli vanhoja demoja sekä treeneiltä äänitettyjä nauhoja ja päätti tehdä uudemmat versiot kappaleista. Näin syntyi nettilevy, joka kantoi nimeä "Aito ja alkuperäinen". Mukaan tuli myös muutama aivan uusi kappale. Levyllä Jansku soitti kitaraa ja rumpuja ja Niksu soitti soolot, bassot ja lauloi. Maza soitti muutamaan kappaleen sooloja.


title: Ruaste

text: Vuonna 2005 Jansku teki muutaman uuden laulun ja syntyi "Talvi"-EP. EP tehtiin samalla kokoonpanolla kuin "Aito ja alkuperäinen". Keväällä 2006 syntyi uusia kappaleita ja yhtye julkaisi "Elämää"-EP:n, jolla oli mukana myös "Juhlajätkät"-televisiosarjan tunnusmusiikki. Saman vuoden kesällä Ruaste järjestäytyi kokonaan uusiksi. Niksu lauloi ja soitti bassoa, Jansku ja Maza soittivat kitaraa ja Timpe soitti rumpuja. Syksyllä yhtye alkoi pikkuhiljaa uuden materiaalin äänittämisen ja teki "Joulu"-EP:n. Yhtye aloitteli myös ensimmäisen pitkäsoiton äänityksiä.


title: Ruaste

text: "Kone käy" -levy julkaistiin vuonna 2007. Levyllä oli mukana muun muassa Costello Hautamäki Popedasta. Pitkäsoittoa seurasi "Ruaste"-EP vuonna 2008. Sitten yhtye julkaisi toisen pitkäsoittonsa "Nuottiöljyy", joka julkaistiin kesällä 2009. "Nuottiöljyy"-levyllä vierailivat muun muassa Jarkko Ahola (Teräsbetoni), Jussi Aaltonen (Mustat Enkelit), Elias Viljanen (Sonata Arctica) ja Vesku Jokinen (Klamydia).


title: Ruaste

text: Vuonna 2008 Ruaste alkoi keikkailla pitkän tauon jälkeen. Yhtye on sen jälkeen tehnyt useita esiintymisiä sekä akustisesti että sähköisesti. Yhtye on soittanut sekä julkisissa tapahtumissa että myös tilauksesta yksityistilaisuuksissa.


title: Wavre

text: Wavre on kaupunki Valloniassa Belgiassa ja se on Vallonian Brabantin provinssin pääkaupunki. Kaupungin pinta-ala on 41,80 km² ja väkiluku on 33 277 asukasta. Kaupunki on ranskankielinen.


title: Wavre

text: Historiallisesti Wavre muistetaan Wavren taistelusta, joka oli samaan aikaan Waterloon taistelun kanssa ja taistelu kuului keskisimpiin Napoleonin sadan päivän hallinnon ajan taisteluihin. 1800-luvulla kaupunkiin tuli runsaasti teollisuutta. Kaupunki kärsi pahoin toisessa maailmansodassa. Vuonna 1995 kaupungista tuli silloin muodostetun Vallonian Brabantin provinssin pääkaupunki.


title: Arlon

text: Arlon on kunta ja Luxembourgin provinssin pääkaupunki Belgiassa lähellä Luxemburgin rajaa. Kunnan pinta-ala on 118,64 km² ja väkiluku on 26 367 asukasta. Kunnassa sijaitsee yksi Belgian tärkeimmistä arkeologisista museoista.


title: Villakilpikirvat

text: Villakilpikirvat (Pseudococcidae) ovat kilpikirvojen (Coccoidea) yläheimoon kuuluvia hyönteisiä. Eräs yleinen huonekasveja vahingoittava laji on villakilpikkä ("Planococcus citri"). Villakilpikirvoilla on suojanaan villamainen vahapeite ja ne näyttävät pumpulitupoilta lehtihangoissa.


title: Ismael Blanco

text: Ismael Blanco (19. tammikuuta 1983, Santa Elena, Argentiina) on argentiinalainen jalkapalloilija. Hän on pelipaikaltaan hyökkääjä. Blanco edustaa ateenalaista AEK Ateenaa ja on ollut kahdesti Kreikan Superliigan paras maalintekijä 2008 ja 2009.


title: Tyttö joka leikki tulella

text: Tyttö joka leikki tulella on vuonna (2009) tehty ruotsalainen elokuva. Se on suoraa jatkoa menestyneelle "Miehet jotka vihaavat naisia" -elokuvalle ja perustuu tämän tavoin Stieg Larssonin "Millennium"-rikosromaanitrilogian samannimisiin teoksiin. Elokuvan on ohjannut ruotsalainen Daniel Alfredson.Nyt-liitteessä neljä kriitikkoa antoi elokuvalle pistekeskiarvon 2,5.


title: Kemiallinen kastraatio

text: Kemiallisella kastraatiolla tarkoitetaan voimakkaan lisääntymisvietin kahlitsemista lääkeaineilla. Kemiallista kastraatiota käytetään niin eläimille kuin myös ihmisille. Ihmiselle tehtävä kemiallinen kastraatio tehdään yleensä rikollisille, kuten lasten hyväksikäyttäjille tai muille seksuaalirikollisille. Joissakin maissa kemiallista kastraatiota on käytetty myös homoseksuaaleille.


title: Jazmín Beccar Varela

text: Jazmín Beccar Varela (s. 28. huhtikuuta 1986) on argentiinalainen näyttelijä. Hänet tunnetaan Luján Linaresin roolista 2000-vuosikymmenen alun argentiinalaisessa saippuasarjassa "Rebelde Way".


title: Max Newman

text: Maxwell Herman Alexander Newman (7. helmikuuta 1897 Chelsea – 11. helmikuuta 1984 Combertonissa lähellä Cambridgeä) oli englantilainen matemaatikko ja koodinmurtaja.


title: Tummapapurikko

text: Tummapapurikko ("Pararge maera") on täpläperhosten heimoon ja heinäperhosten alaheimoon kuuluva keskikokoinen päiväperhonen. Laji esiintyy palearktisella alueella.


title: Tummapapurikko

text: Tummapapurikko esiintyy Pohjois-Afrikasta ja Länsi-Euroopasta Venäjälle, Anatolian ja Syyrian kautta Iraniin ja idässä Keski-Aasiaan ja Himalajalle. Pohjois-Euroopassa levinneisyysalue ulottuu Fennoskandian keskiosiin saakka. Suomessa tummapapurikko esiintyy runsaimmin maan etelä- ja keskiosissa.


title: Tummapapurikko

text: Tummapapurikon etusiiven pituus on yleensä 23–28 mm. Suomessa on mitattu siipien kärkiväliksi 40–51 mm. Naaraat ovat keskimäärin koiraita kookkaampia. Siipien yläpuolen pohjaväri on mustanruskea. Etusiiven yläpuolella on iso valkoteräinen kärkisilmätäplä, joka voi joskus olla kaksiteräinen.


title: Tummapapurikko

text: Nimialalaji muodostaa asteittaisen muuntelusarjan eli kliinin. Levinneisyysalueen eteläisillä yksilöillä koirailla on siipien yläpuolella ruskeankeltainen, tummien suonten katkoma postdiskaalialan juova, joka naarailla on kirkkaampi ja leveämpi. Levinneisyysalueen pohjoisilla yksilöillä postdiskaalialan juova yleensä puuttuu koirailta ja naarailla sen muodostaa muutama epäselvä kellertävä täplä. Keski-Euroopan yksilöt ovat näiden muotojen välimuotoja.


title: Tummapapurikko

text: Nimialalajin Pyreneiden niemimaalla ja Etelä-Ranskassa esiintyvällä muodolla etusiiven yläpuolen oranssinkeltainen väri on levinnyt laajemmalle ja ulottuu naaraalla tyven lähelle. Pohjois-Afrikasta on kuvattu alalaji "Lasiommata maera meadewaldoi", jolla etusiiven yläpuolen keltainen väritys on vielä äärimmäisempi nimialalajin eteläisiin muotoihin verrattuna.


title: Tummapapurikko

text: Tummapapurikon elinympäristöä ovat metsänaukeat, metsänreunat, niityt, puutarhat, pientareet ja vuoristoseudut.


title: Tummapapurikko

text: Lentoaika on nimialalajilla levinneisyysalueen eteläosissa kahtena sukupolvena touko–kesäkuussa ja elo–syyskuussa. Levinneisyysalueen pohjoisosissa lentää yksi sukupolvi yleensä kesä–heinäkuussa. Pohjois-Afrikan alalajilla lentoaika on kesä–heinäkuussa yleensä yhtenä sukupolvena, mutta satunnaisesti myös toisena sukupolvena myöhemmin. Suomessa runsain lentoaika ajoittuu kesäkuun lopulta heinäkuun jälkipuoliskolle. Laji talvehtii keskenkasvuisena toukkana.


title: Tummapapurikko

text: Toukan ravintokasveja ovat nadat ("Festuca"), esimerkiksi nurminata ("Festuca pratensis"), sorsimot ("Glyceria") ja nurmikat ("Poa"), esimerkiksi kylänurmikka ("Poa annua").


title: EMD F-sarja

text: EMD:n F-sarja käsittää kahdeksan erityyppistä General Motors Electro-Motive Divisionin (EMD) valmistamaa dieselsähköistä veturia. Sarjaa valmistettiin vuosina 1939-1960 kaikkiaan 7 638 kappaletta. F-sarjan ideana on, että useampia vetureita kytketään yhteen suuremman tehon saavuttamiseksi. Niinpä rakennettiin erikseen ohjaamollisia "(A-yksikkö)" ja ohjaamottomia "(B-yksikkö)" vetureita. Rautatieyhtiö saattoi kytkeä vetureita erilaiksi kokoonpanoiksi, kuten "ABBA", "ABA" tai "ABB". Kaikki F-sarjan veturit oli rakennettu niin sanotulla "cab unit" -rakenteella, eli niiden kori oli itsekantava. Ne olivat EMD:n viimeiset tällä rakenteella tehdyt veturit: 1950-luvulta alkaen ""road switcher"" -rakenne tuli vallitsevaksi. Kaikissa F-sarjan vetureissa FL9-veturia lukuun ottamatta oli kaksi 2-akselista teliä, eli niiden akselijärjestys oli B'B'. Kaikissa vetureissa oli moottorina 2-tahtinen, 16-sylinterinen EMD 567 -dieselmoottori, ja voimansiirto oli sähköinen. F-sarja oli menestyksekkäin ensimmäisen sukupolven dieselveturisarja Pohjois-Amerikassa.


title: EMD F-sarja

text: Useat F-sarjan veturit palvelivat käytössä vuosikymmeniä, sillä niiden todettiin olevan olevan taloudellisia käyttää ja ylläpitää. Ne eivät kuitenkaan saavuttaneet ratapihatyöntekijöiden ja kuljettajien suosiota, sillä niihin kapuaminen ja niistä laskeutuminen oli hankalaa, ja kuljettajan oli mahdotonta nähdä käsiopasteita kurkottamatta ikkunasta ulos. Tämän takia vetureita alettiin ""road switcher"" -tyyppisten vetureiden yleistyttyä käyttää sellaisissa tavarajunissa, joilla ei ollut tarvetta vaihtotyöhön väliasemilla.


title: EMD F-sarja

text: F-sarjan veturit oli suunniteltu tavaraliikenteeseen, mutta silti niitä käytettiin melko paljon myös matkustajaliikenteessä. Tämän johdosta vetureita varustettiin höyrygenerattoreilla matkustajavaunujen lämmitystä varten. Lisäksi erityisesti matkustajaliikenteeseen muokatut FP7-, FP9- ja FL9-veturit oli varustettu suuremmilla vesisäiliöillä. Vetureita saattoi tilata joko matkustaja- tai tavaraliikennekäyttöön tarkoitetulla esteenraivaajalla. Matkustajajunakäyttöön tarkoitettu esteenraivaaja jatkui pehmeästi suorana nokan alapuolelle, ja kytkin oli sisäänvedettävä. Tavaraliikennekäyttöön tarkoitettu esteenraivaaja kaartui välittömästi nokan alareunasta alkaen ensin hieman taaksepäin, ja vasta sen jälkeen normaalisti etuviistoon. Näin saatiin kytkimelle enemmän pelivaraa. Samanaikaisesti F-sarjan kanssa EMD rakensi pelkästään matkustajaliikenteeseen tarkoitettuja E-sarjan dieselvetureita. Niin sanottu "Bulldog"-nokka oli kummankin veturisarjan tunnistettavimpia piirteitä.


title: EMD F-sarja

text: Vuonna 1939 EMD toi markkinoille yleiskäyttöisen FT-veturin ja sen moniajoon tarkoitetun ohjaamottoman version. Veturi oli ensimmäisiä diesel-linjavetureita Pohjois-Amerikassa. Veturi oli suuri menestys, sillä muilla valmistajilla ei vielä ollut tarjota vastaavanlaista veturia. Niinpä muun muassa ATSF hankki runsaasti FT-vetureita autiomaalinjoille, joilla höyryveturin vesihuolto tuotti ongelmia. USA:n liittyessä II maailmansotaan 1941 ainoastaan EMD:n sallittiin jatkaa dieselvetureiden valmistusta. Tästä syystä säännöstelyn loppuessa 1945 oli FT-veturi edelleen ainoa markkinoilla ollut diesellinjaveturi, EMD oli saanut muista valmistajista huomattavan teknisen etumatkan. FT-vetureita valmistettiin vuosina 1939-1945 kaikkiaan 1 096 kappaletta. Ohjaamollisia A-yksiköitä "(A-unit)" rakennettiin 555 ja ohjaamottomia B-yksiköitä "(B-unit)" 541 kappaletta. Kaikki FT-veturit on poistettu käytöstä, mutta useita kappaleita on museoitu.


title: EMD F-sarja

text:
EMD FT poikkesi ulkoisesti jonkin verran myöhemmistä F-sarjan vetureista. FT-vetureiden sivuilla oli keskilinjalla neljä pyöreää ikkunaa, ja niiden yläpuolella jäähdyttimen tuuletusaukot, jotka oli peitetty kanaverkolla. Neljä pakoputkea oli sijoitettu veturin keskelle peräkkäin, niiden kummallakin puolella (veturin etu- ja takaosassa) oli kaksi jäähdyttimen tuuletinta. Myöhemmisttä F-sarjan vetureissa pyöreitä sivuikkunoita oli 2-3 kappaletta, kattotuulettimet olivat kaikki peräkkäin ja pakoputkien määrä oli laskenut kahteen. Veturin oli varustettu 2-tahtisella, 16-sylinterisellä EMD 567-dieselmoottorilla, ja sen suurin teho oli 1 350 hevosvoimaa.
FT-veturin seuraajaksi EMD-kehitti uuden veturin, joka sai nimen EMD F2. Niitä rakennettiin A- ja B-yksiköt yhteenlaskettuina 104 kappaletta vuonna 1946. Se oli valmistusmäärältään pienin kaikista F-sarjan vetureista (lukuun ottamatta F9:stä kehitettyjä malleja FP9 ja FL9). F2 oli eräänlainen siirtymävaihe FT:n ja F3:n välillä: moottoritekniikka ja teho pysyivät pääosin samana kuin FT-vetureissa, mutta korin uutta muotoilua käytettiin sen juuri muuttumatta kaikissa myöhemmissä F-sarjan vetureissa.


title: EMD F-sarja

text:
Kuten FT-veturit, F2-veturit oli varustettu pienillä sivunumerotauluilla. Molemmilla sivuilla oli kolme pyöreää ikkunaa ja ikkunalinjan jäähdytyssäleiköt puutuivat, mutta tähän tehtiin useissa tapauksissa muutoksia jälkikäteen. FT-vetureiden tapaan yläreunan jäähdyttimen aukot oli peitetty kanaverkolla. FT:stä poiketen F2-vetureissa oli kaksi pakoputkea neljän sijasta, kuten kaikissa myöhemmissäkin F-sarjan vetureissa. Kattotuulettimien mekaaninen hihojen avulla toteutettu voimansiirto korvattiin tuuletinkohtaisella sähkömottorilla, ja tämän seurauksena FT-vetureista poiketen neljä kattotuuletinta sijoitettiin kaikki peräkkäin. Myös tätä käytäntöä jatkettiin myöhemmissä F-sarjan vetureissa. F2-veturit oli varustettu samalla 2-tahtisella, 16-sylinterisellä EMD 567-dieselmoottorilla kuin FT-veturit.
F2-veturista EMD kehitti uuden veturin, joka sai nimen EMD F3. F3 oli 1 807 kappaleen valmistusmäärällään toiseksi menestyinen F-sarjan veturi. Vetureita valmistettiin vuosina 1945-1949. F2-veturiin verrattuna tehoa oli saatu nostettua käyttämällä uutta D12-generaattoria, mutta ne oli varustettu samanlaisella 2-tahtisella, 16-sylinterisellä EMD 567-dieselmoottorilla. Joissain uusimmissa F3-vetureissa käytettiin samoja ratamoottoreita kuin uudemmassa F7:ssä, ja nämä veturit saivat epävirallisen nimen F5. F3-vetureita on museoitu 11 kappaletta: yhdeksän A-yksikköä ja kaksi B-yksikköä.


title: EMD F-sarja

text: Alkupään F3-veturit eroavat edeltäjästään F2:sta ulkoisesti lähinnä numerotaulujen osalta. F3:ssa ja sitä seuraavissa F-sarjan vetureissa ne olivat suurikokoisemmat kuin F2- ja FT-vetureissa. Myöhemmissä F3-vetureissa sen sijaan on moniakin eroavaisuuksia F2-vetureihin. Alkupään F3-vetureissa sivuseinien jäähdyttimen aukoissa oli kanaverkkoa, mutta myöhemmin se korvattiin ruostumattomasta teräksestä valmistetulla säleiköllä. Pakoputket ja kattotuulettimet oli järjestelty samoin kuin F2:ssa. Vaikka F3-sarjan vetureihin tehtiin monia ulkoisiakin muutoksia vuosien saatossa, tuotenimeä ei vaihdettu. Sen sijaan rautatieharrastajat erottelivat F3-veturit eli valmistussarjoihin. Yleisin luokittelu on seuraavanlainen:


title: EMD F-sarja

text: F3:n pohjalta EMD kehitti jälleen uuden veturin, joka sai nimekseen "EMD F7"'. Siitä tuli F-sarjan ehdottomasti menestynein veturi 3 849 kappaleen valmistusmäärällään. Veturit valmistuivat vuosina 1949-1953. F7-veturia voidaan pitää itsekantavalla korilla varustettujen "(cab unit)" dieselsähköisten linjavetureiden huipennuksena, sillä niitä oli käytössä kaikkialla Pohjois-Amerikassa 1970-luvulle asti, ja Kanadassa vielä pidempään. Jo 1950-luvulla alkoi itsekantava "cab unit" -rakenne korvautua "hood unit" -rakenteella, eivätkä "cab unit" -veturit enää sen jälkeen käyneet kaupaksi.


title: EMD F-sarja

text: F7 erosi edeltäjästään F3:sta lähinnä tekniikkansa osalta, joten helppoa tapaa näiden kahden sarjan erottamiseen ei ole. Pyöreitä sivuikkunoita oli kaksi kappaletta, ja näiden välissä oli neljä säleiköin peitettyä jäähdyttimen aukkoa. Yhdessäkään F7-veturissa ei ollut yläreunan jäähdytinaukkojen peittona kanaverkkoa, kuten suurimmassa osassa F3-vetureita, vaan kaikki oli varustettu ruostumattomasta teräksestä valmistetuin säleiköin. Moottorina vetureissa oli 2-tahtinen, 16-sylinterinen EMD 567B-dieselmoottori, jonka avulla veturi saavutti 1 500 hevosvoiman tehon.


title: EMD F-sarja

text: EMD FP7 on F7:stä kehitetty paremmin matkustajajunien vetämiseen soveltuva malli. Muutamat rautatieyhtiöt olivat yrittäneet käyttää aikaisempia F-sarjan vetureita matkustajajunissa, mutta vesisäliliöiden kapasiteetti oli ollut riittämätön matkustajajunien lämmityksessä käytettyyn höyrygeneraattoriin. EMD tunnusti tämän ongelman ja niin F7-veturista kehitettiin uusi FP7-veturi. Sitä oli pidennetty 1,2 metrillä vesisäiliöiden kasvattamiseksi. FP7-vetureita rakennettiin kaikkiaan 381 kappaletta vuosina 1949-1953. Matkustajajunakäyttöön tarkoitettuna sitä varten ei rakennettu lainkaan ohjaamotonta B-yksikköä, vaan kaikki rakennetut veturit olivat ohjaamollisia A-yksiköitä. FP7-vetureita tosin käytettiin jonkin verran F7-vetureiden B-yksiköiden kanssa.


title: EMD F-sarja

text:
Ylimääräinen 1,2 metriä oli lisätty ensimmäisen pyöreän sivuikkunan taakse, ja veturin tunnistaa helposti ensimmäisen sivuikkunan ja ensimmäisen jäähdytinritilän tavallista pidemmästä välimatkasta. Myös etummaisen telin taakse jäi tyhjää tilaa: tämä tila joko jätettiin tyhäksi tai täytettiin ylimääräisellä vesisäiliöllä. Tekniikaltaan nämä veturit vastasivat F7-vetureita: moottorina vetureissa oli 2-tahtinen, 16-sylinterinen EMD 567B-dieselmoottori, jonka avulla veturi saavutti 1 500 hevosvoiman tehon.
EMD F9 oli seuraaja F7:lle, ja samalla menestyksekkään F-sarjan viides malli. Siitä kehitettiin vielä versiot FL9 ja FP9. F9-vetureita rakennettiin A- ja B-yksiköt yhteenlaskettuina 254 kappaletta vuosina 1953-1960. F9:n valmistusmäärä jäi pieneksi, sillä F-sarjan vetureiden itsekantava "cab unit" -rakenne alkoi korvautua "road switcher" -tyyppisillä vetureilla.


title: EMD F-sarja

text: F9-vetureissa etummaista pyöreää sivuikkunaa on siirretty hieman taaksepäin, ja sen eteen on sijoitettu yksi ylimääräinen jäähdytinaukko säleikköineen. Tämä on ulkoisesti helpoin tapa erottaa F9 F7:sta. Aikaisemmista versioista parannellulla 2-tahtisella, 16-sylinterisellä EMD 567C-dieselmoottorilla veturi saavutti 1 750 hevosvoiman tehon. Tehoa oli nostettu F7:stä 250 hevosvoimalla.


title: EMD F-sarja

text: EMD FP9 oli F9:stä kehitetty, paremmin matkustajajunien vetämiseen soveltuva malli. Muutamat rautatieyhtiöt olivat yrittäneet käyttää aikaisempia F-sarjan vetureita matkustajajunissa, mutta vesisäliliöiden kapasiteetti oli ollut riittämätön matkustajajunien lämmityksessä käytettyyn höyrygeneraattoriin. EMD tunnusti tämän ongelman ja kuten F7-veturista, myös F9-veturista kehitettiin uusi malli. Sitä oli pidennetty 1,2 metrillä vesisäiliöiden kasvattamiseksi ja se sai nimekseen FP9. Vetureita valmistettiin vuosina 1954-1959 kaikkiaan 90 kappaletta. Matkustajajunien vetämiseen tarkoitettuna FP9:stä valmistettiin ainoastaan ohjaamollisia A-yksiköitä. Niitä tosin käytettiin jonkin verran yhdessä F9:n ohjaamottomien B-yksiköiden kanssa.


title: EMD F-sarja

text:
Kuten FP7:ssä, myös FP9:ssä ensimmäisen pyöreän sivuikkunan ja sen jälkeisen jäähdyttimen aukon ristikon välimatka on tavallista pidempi. F9:n jäljiltä etummaista ikkunaa oli siirretty ja sen edessä oli yksi ylimääräinen jäähdyttimen säleikkö. Tekniikaltaan nämä veturit vastasivat F9-vetureita: moottorina vetureissa oli 2-tahtinen, 16-sylinterinen EMD 567B-dieselmoottori, jonka avulla veturi saavutti 1 750 hevosvoiman tehon.
EMD FP9 oli F9:stä kehitetty, paremmin matkustajajunien vetämiseen soveltuva malli. Vetureita rakennettiin vain 60 kappaletta vuosina 1956-1960, ja viimeinen valmistunut FL9 oli samalla koko menestyksekkään F-sarjan viimeinen valmistunut veturi. Merkittävin ero muihin F-sarjan vetureihin on virransaannissa: FL9 voi ottaa virran radan kolmannesta kiskosta, "virtakiskosta", tai toimia perinteisesti dieselmoottorin avulla. Toisin kuin monissa muissa dieselsähkövetureissa, FL9:ssä dieselmoottori on ensisijainen voimanlähde. FL9-veturia oli pidennetty takapäästä 2,54 metriä muihin F-sarjan vetureihin verrattuna, sillä veturiin piti saada mahtumaan myös sähköisen virransaannin vaatimat laitteet.


title: EMD F-sarja

text: EMD FL9-veturit toimitettiin The New Haven Railroadille, joka käytti niitä Park Avenue Tunnel-nimisen New Yorkissa sijaitsevan tunnelin läpi kulkevilla reiteillä. Tunnelin läpi kulkeva rata oli varustettu kolmikiskojärjestelmällä toteutetulla sähköistyksellä, joten savuhaittojen poistamiseksi FL9-veturit varustettiin järjestelmällä, jonka avulla ne voivat ottaa virran radan kolmannesta kiskosta, "virtakiskosta", tai toimia perinteisesti dieselmoottorin avulla. Toisin kuin monissa muissa dieselsähkövetureissa, FL9:ssä dieselmoottori on ensisijainen voimanlähde.


title: EMD F-sarja

text: Kuten F9:ssä, etummaista pyöreää sivuikkunaa oli siirretty hieman taaksepäin ja sen eteen oli lisätty yksi jäähdyttimen säleikkö. Ulkoisesti FL9 eroaa kaikista muista F-sarjalaisista takatelinsä osalta: takapään pidentymisen sekä painon lisääntymisen takia FL9:n takateli on 3-akselinen, kun muilla kaikki telit ovat 2-akselisia. Näin ollen veturin akselijärjestys on harvinainen B-A1A. Useimmat veturit hylättiin yli 50 vuoden käytön jälkeen 2000-luvun alussa. Kuusi veturia on vielä käytössä Metro-North Railroadilla, mutta ne tullaan hylkäämään kun niiden korjaus katsotaan tarpeettomaksi.


title: Scarling.

text: Scarling. on vuonna 2002 perustettu yhdysvaltalainen rockyhtye. Sen ydinjäsenet ovat Jessicka ja Christian Hejnal-Addams. Yhtye on julkaissut kaksi albumia ja työstää tällä hetkellä kolmattaan, jonka julkaisuajankohtaa ei olla vielä ilmoitettu. Yhtye ilmoitti postituslistallaan 23. heinäkuuta 2009 julkaisevansa uusia kappaleita MySpaceen lähikuukausina.


title: Scarling.

text: Yhtyeen nimi tulee vokalisti Jessickan vuonna 1999 keksimästä kuvitteellisesta sanasta. Nimi loppuu pisteeseen, ja kirjoitetaan myös toisinaan pienellä alkukirjaimella. (Taivutetut muodot yhtyeen nimestä on tässä artikkelissa kirjoitettu ilman pistettä suomen kielen taivutusmuotojen ja helpomman luettavuuden vuoksi.)


title: Scarling.

text: Scarlingin perusti Jessicka Addams (joka käyttää ainoastaan etunimeään taiteilijanimenään) hänen aiemman yhtyeensä Jack Off Jillin lopetettua toimintansa. Hän tutustui kitaristi Christian Hejnal-Addamsiin Lisa Leveridgen kautta, ja he alkoivat yhdessä äänittää sekä harjoitella San Fernando Valleyn esiintymistilassa. Joitain kappaleita kirjoitettuaan he alkoivat etsiä yhtyeeseen uusia jäseniä, joista myöhemmin muodostui Scarlingin ensimmäinen, lyhytikäinen kokoonpano.


title: Scarling.

text: Vuoden 2002 alussa Mark Ryden esitteli Jessickalle Long Gone Johnin, Sympathy for the Record Industry -levy-yhtiön johtajan. Scarling. julkaisi debyyttisinglensä, "Band Aid Covers the Bullet Holen" 19. maaliskuuta 2003 kyseisen yhtiön kautta.


title: Scarling.

text: Huhtikuussa 2004 Scarling. julkaisi ensimmäisen albuminsa, "Sweet Heart Dealerin". Myöhemmin samana vuonna Jessicka pääsi musiikkilehti ROCKRGRL:n kanteen laulajiin keskittyneessä erikoisnumerossa. Tämän jälkeen Scarling. kutsuttiin esiintymään Robert Smithin järjestämään Curiosa-kiertueseen Interpolin, The Rapturen, Mogwain, Cursiven, The Cooper Temper Clausen ja suuren idolinsa The Curen kanssa. Robert Smith on kuvaillut yhtyeen musiikkia "synkäksi, epätoivoiseksi, kaoottiseksi, loistavaksi maailmanlopun popmusiikiksi" ja asetti "Sweet Heart Dealerin" ehdokkaaksi Shortlist Music Prize -palkinnon saajaksi. Kolme viikkoa Curiosa-kiertueen alkamisen jälkeen yhtyeen rumpali Garey Snider vaihdettiin Samantha Maloney'in. Joitain viikkoja myöhemmin Maloney korvattiin yhtyeen nykyisellä rumpali Beth Gordonilla. Radio Sloan lainabasistinaan Scarling. jatkoi keikkailua San Franciscon arvostetuilla klubeilla, kuten "The Bottom of the Hill'ssä", "Spaceland'issä" ja "The Troubadourissa".


title: Scarling.

text: Julkaistuaan useita 7-tuumaisia singlevinyylejä, Scarling. ilmoitti vuonna 2005 julkaisevansa seuraavan pitkäsoittonsa "So Long Scarecrown". Levy julkaistiinkin 23. elokuuta 2005. Kriitikoiden vastaanotto oli melko suotuisa - esimerkiksi "Alternative Press" antoi levylle täydet viisi tähteä. Saman vuoden joulukuussa yhtye lähti levyn ensimmäiselle kiertueelle Isossa-Britanniassa soittaen useimmiten täysille katsomoille. "So Long Scarecrown" kappale "Bummer" soitettiin eräässä L-koodi-televisio-ohjelman kolmannen tuotantokauden jaksossa. Greyn anatomia -sarjan eräs toisen tuotantokauden jakso on myös nimetty yhtyeen kappaleen "Band Aid Covers the Bullet Hole" mukaan.


title: Scarling.

text: Vuonna 2006 Scarling. jatkoi esiintymistään siirtyen Yhdysvaltoihin ja Eurooppaan. Näiden kiertueiden aikana Scarling. esiintyi ensimmäistä kertaa yhdessä shoegaze-yhtye Amusement Parks on Firen kanssa ja toimi Depeche Moden sekä The Wedding Presentin lämmittelijänä.


title: Scarling.

text:
Tällä hetkellä Scarlingin jäsenet asuvat Los Angelesissa. 14. huhtikuuta 2006, ollessaan kiertuetauolla, yhtyeen laulaja Jessicka ja kitaristi Christian Hejnal kihlautuivat, ja menivät seuraavana vuonna naimisiin vaihtaen sukunimekseen Addams."Band Aid Covers the Bullet Hole" - "H/C"
"Band Aid Covers the Bullet Hole" - "H/C" - "Creep"
"Crispin Glover" - "Love Becomes a Ghost"
"Crispin Glover" - "Art of Pretension"
"We Are the Music Makers" (Scarling.) - "Break Me Down" (The Willowz)
"City Noise" - "Staring to the Sun" - "Wave of Mutilation"


title: Isaac Merritt Singer

text: Isaac Merritt Singer (27. lokakuuta 1811 Pittstown, New York, Yhdysvallat – 23. heinäkuuta 1875 Torquay, Englanti) oli merkittävä keksijä, teollisuusvaikuttaja ja myös näyttelijä. Tunnetuksi hänet teki maailman menestyneimmän ompelukonemerkin Singerin suunnittelu ja Singer Sewing Machine Companyn perustaminen.


title: Isaac Merritt Singer

text: Isaac Merritt Singerin isä oli alkuperäiseltä sukunimeltään Reisinger ja saksilaista syntyperää. Aikalaisekseen varsin kookas, 195 senttiä pitkä Singer oli koneiden kehittäjäksi erikoinen henkilö, jonka intohimona oli teatterinäytteleminen. Hän meni ensin avioon Catharine Maria Haleyn kanssa 1830, hänen toinen vaimonsa oli Mary Ann Sponsler, kolmas avioliitto oli skotlantilaisen Mary McDonigalin kanssa, mutta neljännen avioliiton hän solmi itseään paljon nuoremman ranskalaisen Isabella Eugenie Boyerin kanssa. Koko ikänsä Singerillä oli lapsia huollettavanaan. Singer sai konemekaniikan oppia isoveljeltään. Hän kierteli aluksi Uuden-Englannin kaupunkeja ja asui jonkin aikaa muun muassa Baltimoressa. Elettyään samanaikaisesti kahdessa avioliitossa hän joutui pakenemaan Yhdysvalloista Englantiin. Hänen tyttärensä oli tunnettu taidemesenaatti Winnaretta Singer.


title: Isaac Merritt Singer

text: Singerin ensimmäinen patentti oli kivipora vuonna 1830, josta hän vaurastui selvästi. Tämän ansiosta hän saattoi toteuttaa mieltymystään toimia näyttelijäryhmän vetäjänä viitisen vuotta noin vuoteen 1844 asti. Hän työskenteli sittemmin kirjapainossa Ohion Fredericksburgissa ja sittemmin Pittsburghissa, jossa hän kehitti laitteen puu- ja metallikaiverrukseen, minkä patentoi vuonna 1849. Siinä vaiheessa hän kaksine vaimoineen ja kahdeksine lapsineen muutti New Yorkiin ja ryhtyi kehittämään ja markkinoimaan keksintöjään siellä. Prototyyppi tuhoutui höyrykoneen räjähdyksessä, ja Singerin tuttava O. C. Phelps kutsui hänet Bostoniin keksintöineen. Siitä ei tahtonut tulla mitään, ja Phelps pyysi Singeriä selvittelemään ompelukoneiden ongelmia. Singer oivalsi, että suora sauma ja suora neula aiheuttavat manufaktuurissa huomattavasti vähemmän huolta. Ompelukoneen keksijäksi Singer ei väittänyt itseään koskaan.


title: Isaac Merritt Singer

text: I. M. Singer & Co perustettiin Albanyssa vuonna 1856 manufaktuureja varten, ja hänen osin vastahakoisena kumppaninaan toimi teollisuusmagnaatti Elias Howe. Mutta Singer halusi nopeasti Euroopan kotimarkkinoille, ja hän perusti Skotlantiin Clydebankin lähistölle Singerin ompelukonetehtaan. Teollisuutta laajennettiin sittemmin Venäjälle Podolskiin, Saksaan Wittenbergeen ynnä muualle. 1870-luvulla Singer oli luonut Yhdysvaltain ensimmäisen monikansallisen yrityksen, jolla oli tehtaita kaikkialla maailmassa.


title: Haukivuoren vaakuna

text: Haukivuoren kunnanvaakuna oli Haukivuoren kunnan tunnus, ja se on suoraan kunnan nimeen viittaava puhuva vaakuna.


title: Haukivuoren vaakuna

text: Vaakunan on suunnitellut Olof Eriksson, ja se vahvistettiin käyttöön 15. helmikuuta 1955. Vaakunan selitys on ”mustassa kentässä kolmoisvuoren yläpuolella hauki; kaikki kultaa”. Vaakuna muuttui epäviralliseksi kotiseutuvaakunaksi 2007, kun Haukivuoren kunta liitettiin Mikkelin kaupunkiin.


title: Lappeen vaakuna

text: Lappeen kunnanvaakuna oli Lappeen kunnan tunnus, joka oli saanut aiheensa pitäjän keskiaikaisen kirkon suojeluspyhimyksestä Pyhästä Laurentiuksesta, joka esiintyi aiheena jo 1600–luvun alkupuolella Lappeen kihlakunnan sinetissä. Vaakunan halstari liittyy olennaisesti Pyhään Laurentiukseen tämän tunnuksena, joka viittaa tämän marttyyrikuolemaan polttamalla rauta-arinalla. Halstari on myös Lohjan vaakunassa.


title: Lappeen vaakuna

text: Vaakunan on suunnitellut Olof Eriksson, ja se vahvistettiin käyttöön 4. helmikuuta 1953. Vaakunan selitys on ”puna-mustahalkoisessa kilvessä oikealle katsova P. Laurentius pitäen oikeassa kädessään kohotettuna halstaria ja vasemmassa kultarahoja; kaikki muu hopeaa”. Vaakuna muuttui epäviralliseksi kotiseutuvaakunaksi 1967, kun Lappeen kunta liitettiin Lauritsalan kanssa Lappeenrannan kaupunkiin.


title: Täpläpapurikko

text: Täpläpapurikko ("Pararge aegeria") on täpläperhosten heimoon ja heinäperhosten alaheimoon kuuluva keskikokoinen päiväperhonen. Laji esiintyy palearktisella alueella.


title: Täpläpapurikko

text: Täpläpapurikko esiintyy Pohjois-Afrikasta lähes koko Eurooppaan pohjoisimpia alueita lukuun ottamatta. Idässä levinneisyysalue ulottuu Vähän-Aasian kautta Syyriaan ja Venäjän kautta Keski-Aasiaan. Pohjois-Euroopassa levinneisyysalue ulottuu Fennoskandian keskiosiin. Suomessa täpläpapurikko esiintyy maan etelä- ja keskiosissa, mutta kanta painottuu lounaaseen.


title: Täpläpapurikko

text: Täpläpapurikon nimialalaji esiintyy Välimeren seudulla Pohjois-Afrikassa (Marokko, Algeria, Tunisia) ja Euroopassa Pyreneiden niemimaalta Italiaan ja Sisiliaan saakka sekä Keski-Ranskassa. Nimialalajia tavataan uudelleen idässä Libanonissa. Alalaji "Pararge aegeria tircis" esiintyy Euroopan keski-, itä- ja pohjoisosissa, Britteinsaarilla ja Balkanilla.


title: Täpläpapurikko

text: Täpläpapurikon etusiiven pituus on yleensä 19–23 mm. Suomessa on mitattu siipien kärkiväliksi 30–45 mm. Naaraat ovat keskimäärin koiraita kookkaampia. Nimialalajin yläpuolen pohjaväri on tummanharmaanruskea ja siinä on tiheästi oranssinkeltaisia täpliä. Etusiivessä on pieni kärkisilmätäplä ja etusiiven ulkoreuna on kovera saran 5 alapuolella. Takasiiven yläpuolella on postdiskaalialan täplissä silmätäpliä yleensä saroissa 2–4. Takasiiven alapuolen pohjaväri on kellanruskea, vihreähäiveinen ja sen kirjaukset ovat epämääräisiä.


title: Täpläpapurikko

text: Alalajilla "Pararge aegeria tircis" siipien yläpuolen täplät ovat vaaleankeltaisia tai melkein valkoisia ja alapuolen täplät kermanvalkoisia.


title: Täpläpapurikko

text: Täpläpapurikon elinympäristöä ovat varjoisat paikat ja metsänaukeamat. Tyypillistä elinympäristöä Suomessa ovat kuusimetsien tai kuusivaltaisten sekametsien heinäiset ja ruohoiset aukeamat. Euroopassa laji esiintyy vuoristossa noin 1 300 metrin korkeuteen ja Pohjois-Afrikassa noin 1 800 metrin korkeuteen saakka.


title: Täpläpapurikko

text: Lentoaika on levinneisyysalueen eteläosissa maaliskuusta alkaen lokakuuhun useana sukupolvena. Levinneisyysalueen keskiosissa lentoaika on huhtikuusta alkaen useana sukupolvena. Pohjoisessa on 1–2 sukupolvea touko–elokuussa. Suomessa ensimmäisen sukupolven lentoaika on toukokuun puolivälistä heinäkuun puoliväliin, paras lentoaika on kesäkuussa. Toisen sukupolven yksilöitä on havaittu elokuussa.


title: Täpläpapurikko

text: Täpläpapurikko talvehtii yleensä kotelona, mutta osa kannasta talvehtii keskenkasvuisena toukkana. Kotelo on heinikon suojassa lähellä maanpintaa.


title: Täpläpapurikko

text: Toukan ravintokasveja ovat nuokkuhelmikkä ("Melica nutans"), koiranheinä ("Dactylis glomerata"), koiranvehnä ("Elymus caninus"), juolavehnä ("Elymus repens"), lehtolusteet ("Brachypodium") ja nurmikat ("Poa").


title: Sanikiluaqin lentoasema

text: Sanikiluaqin lentoasema () on lentoasema Kanadan Nunavutin territoriossa Sanikiluaqin kylässä. Kenttää ylläpitää Nunavutin territorion hallinto. Lentoonlähtöjä ja -laskuja oli vuonna 2008 yhteensä 976. Lentoasema on eteläisen sijaintinsa johdosta yksi harvoista Nunavutin lentoasemista jotka maantieteellisten sijasta käyttävät magneettista suuntimaa kiitoteiden merkitsemisessä.


title: Ruostepapurikko

text: Ruostepapurikko ("Pararge megera") on täpläperhosten heimoon ja heinäperhosten alaheimoon kuuluva keskikokoinen päiväperhonen. Laji esiintyy palearktisella alueella.


title: Ruostepapurikko

text: Ruostepapurikko esiintyy Pohjois-Afrikasta lähes koko Eurooppaan pohjoisimpia alueita lukuun ottamatta. Idässä alue ulottuu Venäjälle ja Vähän-Aasian kautta Syyriaan, Libanoniin ja Iraniin. Pohjois-Euroopassa laji esiintyy Skandinavian eteläosissa ja Ruotsissa Uplannin korkeudelle saakka.


title: Ruostepapurikko

text: Suomessa ruostepapurikko on havaittu vain satunnaisena harhailijana Lounais-Suomessa ja Ahvenanmaalla. Viimeisimmät havainnot ovat 1940-luvulta.


title: Ruostepapurikko

text: Ruostepapurikon nimialalajin etusiiven pituus on 19–25 mm. Siipien yläpinnan pohjaväri on oranssinkeltainen ja siinä on tummia verkkokuvioita. Naaraan siipien yläpinnan pohjaväri on usein hieman vaaleampi kuin koiraan. Koiraalla on etusiiven yläpuolella selvä koirastäplä. Etusiiven yläpuolen kärjen silmätäplä on iso ja takasiiven yläpuolella on pienempiä silmätäpliä, joiden lukumäärä voi vaihdella. Takasiiven alapuolen pohjaväri on harmaa ja tyvi- ja diskaalialan kirjaukset ovat epämääräisiä. Postdiskaalialassa on ruskearenkaisia silmätäpliä.


title: Ruostepapurikko

text: Ruostepapurikosta esiintyy Sardinian ja Korsikan saarilla alalaji "Lasiommata megera paramegaera", jonka etusiiven pituus on 18–19 mm. Siipien yläpuolen postdiskaalialan tummat kirjaukset ovat nimialalajiin verrattuna heikompia tai puuttuvat kokonaan. Sisiliassa ja Mallorcalla esiintyy alalajia muistuttavia muotoja.


title: Ruostepapurikko

text: Ruostepapurikon elinympäristöä on nimialalajilla metsänaukeat, puutarhat ja kiviset maastot noin 2 700 metrin korkeudelle saakka. Sardinian ja Korsikan alalaji esiintyy vuoristossa kivisessä maastossa ja avoimilla nummiseuduilla noin 1 000 metrin korkeudessa.


title: Ruostepapurikko

text: Lentoaika on levinneisyysalueen eteläosissa maaliskuusta alkaen kahtena tai kolmena sukupolvena. Keski-Euroopassa ensimmäinen sukupolvi lentää yleensä kesäkuusta alkaen ja toinen sukupolvi elo–syyskuussa. Lämpiminä kesinä Keski-Euroopassa voi olla kolme sukupolvea. Sardinian ja Korsikan alalaji lentää huhti–syyskuussa ilmeisesti kolmena sukupolvena. Laji talvehtii keskenkasvuisena toukkana.


title: Ruostepapurikko

text: Toukan ravintokasveja ovat nadat ("Festuca"), nurmikat ("Poa") ja koiranheinä ("Dactylis glomerata").


title: Repulse Bayn lentoasema

text: Repulse Bayn lentoasema () on lentoasema Kanadan Nunavutin territoriossa Repulse Bayn kylässä. Kenttää ylläpitää Nunavutin territorion hallinto. Lentoonlähtöjä ja -laskuja oli vuonna 2008 yhteensä 1 439.


title: Whale Coven lentoasema

text: Whale Coven lentoasema () on lentoasema Kanadan Nunavutin territoriossa noin 8 km pohjoiseen Whale Coven kylästä. Kenttää ylläpitää Nunavutin territorion hallinto. Lentoonlähtöjä ja -laskuja oli vuonna 2008 yhteensä 1 233.


title: Idänhäränsilmä

text: Idänhäränsilmä ("Hyponephele lycaon") on täpläperhosten heimoon ja heinäperhosten alaheimoon kuuluva keskikokoinen päiväperhonen. Laji esiintyy palearktisella alueella.


title: Idänhäränsilmä

text: Idänhäränsilmä esiintyy Etelä-Euroopassa, Keski-Euroopassa lukuun ottamatta läntisimpiä osia, Baltiassa ja idässä Venäjän kautta Kaukasukselle, Keski-Aasiaan, Kaukoitään ja Mantšuriaan sekä Vähän-Aasian kautta Libanoniin. Laji puuttuu Euroopassa muun muassa Ranskan keski- ja pohjoisosista, Britteinsaarilta ja Fennoskandiasta.


title: Idänhäränsilmä

text: Suomessa idänhäränsilmä on erittäin vähälukuinen ja harvinainen harhailija. Suomessa on aikaisemmin ollut vakituinen kanta paikallisena maan eteläosissa. Kanta on ilmeisesti ollut laajimmillaan 1800-luvun lopulla ja 1800–1900-luvun vaihteessa. Vakituinen kanta katosi 1930-luvulla, viimeinen esiintymä tunnettiin Hattulasta. Virolahdella havaittiin yksilöitä kolmena peräkkäisenä vuotena 1972–1974, joista osa on voinut kehittyä Suomessa. Suomea lähimmät vakituiset kannat esiintyvät Virossa ja Venäjällä Karjalankannaksella Terijoella.


title: Idänhäränsilmä

text: Idänhäränsilmän etusiiven pituus on 19–24 mm. Siipien yläpuolen pohjaväri on harmaanruskea. Koiraalla on etusiipien yläpuolella postdiskaalialassa kellertävää vivahdetta ja terätön musta kärkisilmätäplä usein ilman keltaista rengasta. Naaraalla on etusiiven yläpuolella oranssinkeltainen diskaaliala ja postdiskaalijuova. Juovassa on kaksi isoa mustaa ja terätöntä silmätäplää. Takasiiven yläpuolella ei ole silmätäpliä, koiraalla se on yksivärisen harmaanruskea ja naaraalla postdiskaaliala on vaaleampi.


title: Idänhäränsilmä

text: Idänhäränsilmän elinympäristöä ovat kuivat, hiekkaiset ja kivikkoiset maastot, esimerkiksi kuivat nummet ja lähes kasvittomat lentohiekka-alueet. Lajia tavataan alangoilta vuoristoihin noin 2 000 metrin korkeuteen saakka.


title: Idänhäränsilmä

text: Lentoaika on kesä–elokuussa riippuen esiintymisalueesta. Laji talvehtii täysikasvuisena toukkana.


title: Idänhäränsilmä

text: Toukan ravintokasveja ovat nurmikat ("Poa"), esimerkiksi niittynurmikka ("Poa pratensis"), nadat ("Festuca"), lehtolusteet ("Brachypodium") ja höyhenheinät ("Stipa").


title: Arnold Klein

text: Arnold Klein (27. helmikuuta 1945 – 22. lokakuuta 2015 Palm Springs, Kalifornia) oli yhdysvaltalainen dermatologi sekä professori David Geffen School of Medicine -laitoksessa Los Angelesissa. Hän antoi Michael Jacksonille Demerolia ennen tämän kuolemaa.


title: Tamara Press (kirjankustantamo)

text: Tamara Press on vuonna 1989 perustettu kustannusyhtiö. Yhtiön toimitusjohtaja on Anssi Sinnemäki.


title: Tamara Press (kirjankustantamo)

text: Yritys on julkaissut muun muassa Henry Parlandin teoksen "Rikki" sekä Anssi Sinnemäen omia teoksia.


title: Anatoli Mariengof

text: Anatoli Borisovitš Mariengof ("Анатолий Борисович Мариенгоф"; 6. heinäkuuta 1897 Nižni Novgorod – 24. kesäkuuta 1962 Leningrad) oli venäläinen avantgardistikirjailija. Hän kuului vallankumouksen jälkeiseen imaginistien koulukuntaan.


title: Anatoli Mariengof

text: Vsevolod Meyerholdin mukaan Mariengof oli ”tasavallan viimeinen dandy”. Kuuluisaksi hän kuitenkin tuli muistelmillaan, sillä hänen kirjallinen uransa ei juuri edennyt 1920-luvulta. Ilmestyessään kohua herättänyt teos "Romaani vailla valhetta" kertoo Venäjällä suositusta ja pidetystä runoilijasta Sergei Jeseninistä, joka oli tehnyt edellisenä vuonna itsemurhan. Mariengofin syvä ja homosävytteinen ystävyys päättyi välirikkoon, kun kumpikin löysi naisystävän – Mariengof Anna Nikritinan ja Jesenin Isadora Duncanin.


title: Anatoli Mariengof

text: Vaikka imaginistit olivat suosittuja ja suosiossa, Mariengofin teos "Kyynikot" (1928) kiellettiin, koska sen katsottiin antavan väärän kuvan neuvostotodellisuudesta.


title: Tamara Press

text: Tamara Press voi viitata seuraaviin:


title: HMS Undaunted

text: HMS Undaunted on ollut yhdeksän Britannian Kuninkaallisen laivaston aluksen nimenä.


title: Tamara Press (teatteri)

text: Tamara Press on tamperelainen musiikkiteatteriryhmä, jonka ydinryhmän muodostavat Pirkko Uitto, Ritva-Liisa Kangasluoma ja Pirjo-Riitta Toivakka. Teatteri on perustettu vuonna 2000.


title: Tamara Press (teatteri)

text: Ryhmä on julkaissut esityksistään kaksi levyä "Päivät toisiaan seuraa" ja "Ellan Jussin torpassa". Ryhmä on erilaisten tilaisuuksien ja tapahtumien ohella vieraillut Teatteri Telakalla, Tampereen Teatterikesässä, KOM-ravintolassa, Lainsuojattomat-festivaalilla ja Kajaanin teatteritapaamisessa.


title: Tamara Press (teatteri)

text: Teatteriryhmää on luonnehdittu omaääniseksi ja mieltä kohottavaksi musiikkiteatteriksi, jonka esityksissä on osaamisen ohella poikkeuksellista intiimiyttä.


title: Romanian koripallomaajoukkue

text: Romanian koripallomaajoukkue edustaa Romaniaa koripallon maajoukkuekilpailuissa.


title: Romanian koripallomaajoukkue

text: Romania on päässyt historian aikana kerran olympialaisiin. Helsingin olympialaisissa vuonna 1952 maa sijoittui sijoille 17–23.


title: Romanian koripallomaajoukkue

text: Euroopan-mestaruuskilpailuissa Romania on ollut yhteensä 17 kertaa, mutta ei ole saavuttanut yhtään mitalia. Paras sijoitus on vuosien 1957 ja 1967 kisoissa saavutettu viides sija. Viimeisimmän esiintymisensä arvokisoissa maa teki vuoden 1987 EM-kisoissa.


title: Ähtävän vaakuna

text: Ähtävän vaakuna oli Ähtävän kunnan tunnus, jonka aaltokoroinen hirsi symboloi Ähtävänjokea ja kissankellot jokilaakson niittyjä ja peltoja.


title: Ähtävän vaakuna

text: Vaakunan on suunnitellut Gustaf von Numers, ja se vahvistettiin käyttöön 10. huhtikuuta 1962. Vaakunan selitys on ”kultakentässä aaltokoroinen, yläinen hirsi ja sen alapuolella neljä kissankelloa, joiden varret yhtyvät ristiksi; kaikki sinisiä”. Vaakuna muuttui epäviralliseksi kotiseutuvaakunaksi 1977, kun Ähtävän kunta liittyi osaksi Pietarsaaren maalaiskuntaa yhdessä Purmon kanssa.


title: NBA:n varaustilaisuus 1969

text: Vuoden 1969 NBA:n varaustilaisuus muistetaan parhaiten Lew Alcindorin varaamisesta, josta kisasivat Phoenix Suns ja Milwaukee Bucks. Milwaukee sai ensimmäisen varauksen, jolla se varasi Alcindorin, joka tunnetaan nykyisin nimellä Kareem Abdul-Jabbar.


title: Juokse poika juokse (albumi)

text: Juokse poika juokse on rap-artisti Uniikin 14. lokakuuta 2009 julkaistu toinen varsinainen sooloalbumi.


title: Juokse poika juokse (albumi)

text: Kappale "Vapaa" löytyy myös "Suomihiphoppia Vol. 6" -kokoelmalta. "Uudet säännöt" sisältää samplen Kapasiteettiyksikön kappaleesta "Ota ne pois", "Rähinärakkautta" taas sisältää samplen Uniikin kappaleesta "Vaik mitä tekis". "Däni" löytyy "Nuor Tolppanen vol. 1" -mixtapelta, tosin muutaman sekunnin pidempänä.Albumin ensimmäinen single "Myrskyn silmäs" (mukana Mia) julkaistiin 16. syyskuuta 2009. Albumin toisella, "Niinku elokuvis", vierailee Technicolour -yhtyeestä tuttu Jimi Pääkallo. Se julkaistiin 9. joulukuuta 2009. Kappale "Pojat on poikii" julkaistiin kolmantena singlenä 21. huhtikuuta 2010. Singlellä vierailevat Elastinen ja Spekti. Kaikista kolmesta singlestä on julkaistu myös musiikkivideot.


title: Meksikon koripallomaajoukkue

text: Meksikon koripallomaajoukkue edustaa Meksikoa miesten koripallon maajoukkuekilpailuissa.


title: Meksikon koripallomaajoukkue

text: Meksiko on voittanut yhden olympiamitalin koripallossa. Se tapahtui Berliinin olympialaisissa kun maa voitti pronssiottelussa Puolan. Maa on myös ollut mukana koripallon maailmanmestaruuskilpailuissa neljä kertaa. Paras saavutus on vuoden 1967 kisojen kahdeksas sija.


title: Meksikon koripallomaajoukkue

text: Amerikan-mestaruuskilpailuissa maa ei ole saavuttanut yhtään mitalia, vaikka onkin ollut mukana yksitoista kertaa. Pan-Amerikan kisoissa joukkue on menestynyt hyvin ja saavutuksena on ollut kaksi hopeaa ja yksi pronssi. Viime vuosina menestys on tosin hiipunut.


title: Imaginismi

text: Imaginismi oli Venäjällä ja Neuvostoliitossa vuosina 1918–1925 vaikuttanut runokoulukunta, jonka perustivat Anatoli Mariengof, Sergei Jesenin ja muut aikakauden runoilijat. Anatoli Mariengof on kuvannut imaginismia muistelmissaan. Ryhmän teoreettinen anti ei ollut merkittävä.


title: Imaginismi

text: Ryhmä perustettiin ottamaan etäisyyttä futurismiin. Se julkaisi 1919 manifestin, jossa se julisti futurismin kuolleeksi, sen sijaan ryhmä julistautui itse oikeiksi vallankumouksellisiksi ja vaati uuteen yhteiskuntaan individualistista taidetta. Vaikka toisin voisi luulla, ryhmä oli alkuun etuoikeutettu, sillä kulttuuriasiain kansankomissaari Anatoli Lunatšarski tuki sitä.


title: Imaginismi

text: Ryhmä perusti neljä kustantamoa ja kirjallisen julkaisun Gostinitsa dlya puteshestvujuših v prekrasnom (Kauneuden matkalaisten majatalo). Sen perillisiksi ovat julistautuneet "nuoret imaginistit" ja "meloimaginistit". Ryhmän vaikutus Venäjällä on edelleen voimakas.


title: Imaginismi

text: Koulukunnan nimi on voinut olla peräisin Ezra Poundin ja kumppaneiden tyylisuunnan imagismi nimestä, mutta se oli siitä täysin riippumaton ja kehittyi omaan suuntaansa.


title: June Wallack

text: June Wallack on kanadalainen ääninäyttelijä ja juontaja, joka toimii useimmiten kertojaäänenä dokumenttisarjoissa ja ääninäyttelee animaatioissa. Hänet tunnetaan parhaiten "Miten se tehtiin" dokumenttisarjan 5. tuotantokaudelta.


title: Misan Haldin

text: Eyinmisan Edward Ogharanemeye Haldin (ent. Nikagbatse, s. 7. heinäkuuta 1982 Berliini) on saksalainen kilpauransa päättänyt koripalloilija. Hänen äitinsä on suomalainen ja isä nigerialainen. Vuonna 2012 Nikagbatse vaihtoi siskonsa, koripalloilija Roli-Ann Nikagbatsen (nyk. Neubauer) kanssa sukunimensä äitinsä mukaisesti Haldiniksi.


title: Poing poing poing (kappale)

text: Poing poing poing on Irwin Goodmanin kappale. Kappale ilmestyi samannimisellä albumilla vuonna 1971. Goodman voitti ”Poing poing poingilla” vuoden 1971 Syksyn sävel -kilpailun. Goodman sävelsi kappaleen, ja sanoituksesta vastasi Vexi Salmi.


title: Poing poing poing (kappale)

text: Kappale perustuu purukumipop-komppiin. Sanoituksessa käytettiin tarkoituksella kielikuvia, jotka erosivat muiden käyttämistä.


title: Reteesti vaan (kappale)

text: Reteesti vaan on Irwin Goodmanin vuonna 1968 julkaistu musiikkikappale, joka julkaistiin samannimisellä albumilla. Kappaleen on säveltänyt Irwin Goodman ja sanoittanut Vexi Salmi nimimerkillä Emil Retee. Kappale julkaistiin myös singlenä b-puolenaan ”Tango Kauhajoen kasinolla”.


title: Cullodenin taistelu

text: Cullodenin taistelu (gaeliksi "Blàr Chùil Lodair") oli 16. huhtikuuta 1746 käyty taistelu jakobiittikapinallisten ja Ison-Britannian hallituksen välillä. Taistelu käytiin lähellä Cullodenia, joka sijaitsee Invernessistä itään.Se päättyi brittihallituksen voittoon ja heidän komentajansa Wilhelm Cumberland sai kutsumanimen "teurastaja Cumberland" vankien ja pakoon lähteneiden raa'asta kohtelusta. Britit kitkivät taistelun jälkeen myös Ylämaiden klaanijärjestelmän kieltäen esimerkiksi tartaanit ja säkkipillit.


title: Cullodenin taistelu

text: Stuart-suvun kruununtavoittelija Charles Edward Stuart oli voitokkaan Falkirkin taistelun jälkeen joutunut johtamaan jakobiittiarmeijansa Invernessiin odottamaan talven loppua. Jakobiitteja tukevat Ylämaiden klaanit olivat luvanneet palata jälleen taisteluihin keväällä. Näin tapahtuikin maaliskuun puolella,mutta Charlesin joukkoihin ei kuitenkaan liittynyt niin paljon miehiä kuin hän olisi toivonut, eikä ranskalaisten pitkään lupaamia joukkoja edelleenkään kuulunut. Samaan aikaan hänen vihollistensa joukot lähestyivät Aberdeenista jakobiittien leiriä. Jakobiittien oli näin ryhdyttävä taisteluun vaikka heidän joukkonsa olivatkin vajaalukuiset. Useissa taisteluissa jakobiitteja johtanut George Murray neuvoi Charlesia kohtaamaan vihollisen Dalcrossissa, jossa hankala maasto suosi klaanien sotilaita. Charles kuunteli kuitenkin mieluummin irlantilaisen palkkasoturinsa John O'Sullivanin neuvoa taistella Cullodenissa, jossa maasto oli avoin. Charles oli ylpeä Ranskasta ja Falkirkissa saaliiksi saamistaan tykeistä, ja halusi panna ne käyttöön. Jakobiitit saapuivat Cullodeniin 15. huhtikuuta, mutta hänen vastustajansa ei saapunutkaan paikalle odotetusti. Brittejä komentanut Wilhelm Cumberland oli antanut joukoilleen päivän vapaaksi. Illan tullessa Murray ehdotti Prestonpansin taistelussa toiminutta suunnitelmaa kiertää yöllä vihollisen selustaan. Charles suostuikin tähän, mutta liikkeelle lähteneet joukot eksyivät hankalalla reitillä. Noin kahdelta aamulla brittien etujoukot havaitsivat jakobiitit ja yllätyksen edun menetettyään nämä palasivat takaisin leiriinsä. Yrityksestä uupuneet sotilaat kävivät nukkumaan, mutta jo parin tunnin päästä he heräsivät Cumberlandin joukkojen saavuttua paikalle.


title: Cullodenin taistelu

text: Jakobiittien armeijassa oli noin 5 000 miestä, joista suurin osa kuului Ylämaiden klaaneihin. Klaanien miehet olivat aseistautuneet suurimmaksi osaksi perinteiseen tapaan kilvellä sekä miekalla tai kirveellä. Vain harvalla oli käytössään musketteja. Mukana oli myös pieni osasto Ranskan armeijan sotilaita, jotka oli värvätty lähinnä irlantilaisten pakolaisten joukosta. Joukkoihin kuului myös 200 ratsuväen sotilasta aseinaan miekat ja pistoolit. He toimivat varajoukkoina selustassa. Raskaat tykit olivat joukkojen etulinjan keskellä. Cumberlandin herttuan armeija oli lähes kaksi kertaa jakobiitteja suurempi. Osa heistä oli alamaiden skotteja, jotka vastustivat jakobiitteja. Myös muutamat Ylämaiden klaanit olivat liittyneet hänen puolelleen.


title: Cullodenin taistelu

text: Taistelut Cullodenissa alkoivat noin yhdeltä iltapäivällä. Lordi Bury ratsasti jakobiittejä kohti tiedustellakseen näiden asemia. Jakobiitit avasivat tulen mutta ampuivat kuitenkin ohi. Charles antoi myös tykeilleen käskyn avata tuli. Jakobiittien tykkimiehet ampuivat kohti Cumberlandia,mutta eivät kuitenkaan osuneet tähän. Brittien tykit avasivat vastaavasti tulen ottaen kohteekseen jakobiittien tykit. Kokeneempina ampujina he tuhosivat jakobiittien tykit ja alkoivat ampua jalkaväkeä. Tässä vaiheessa Murray pyysi Charlesilta lupaa aloittaa hyökkäys. Charles kuitenkin viivytteli, ja kun hän lopulta oli antanut luvan, hänen viestinkantajansa ammuttiin matkalla. Klaanien sotilaat eivät ymmärtäneet viivyttelyn tarkoitusta. Macintoshin klaanin miehet lähtivät rynnäkköön kohti brittejä muiden klaanien seuratessa pian perässä. Brittien musketti- ja tykkituli kaatoi suuren osan hyökkääjistä, mutta osa pääsi silti brittien linjoihin. Heidätkin kuitenkin lyötiin ja hyökkäys alkoi kääntyä paoksi. Cumberlandin käskyjen mukaan klaanien jäseniä kohdeltiin pettureina ja heidät sai ampua ilman oikeudenkäyntiä. Klaanien jäseniä jahdattiin, otettiin kiinni ja teloitettiin brittien seuratessa pakenijoita Invernessiin.


title: Cullodenin taistelu

text: Taistelussa ja sitä seuranneessa paossa kuolleiden jakobiittien tarkkaa määrää ei tiedetä. Taistelukentällä heitä kuoli ainakin tuhat ja paon aikana useita satoja. Lisäksi satoja haavoittuneita kuoli, kun Cumberlandin käskyjen mukaan heitä ei hoidettu. George Murray oli päässyt pakoon ja koonnut jälleen joukon 1 500:sta klaanien miehestä. Lisäksi hänen joukkoihinsa liittyi MacPhersonin klaani, joka oli ollut matkalla liittyäkseen jakobiittien joukkoihin. Kruununtavoittelija Charlesia ei kuitenkaan näkynyt missään. Paria päivää myöhemmin Murray sai Charlesilta kirjeen, jolla tämä vapautti klaanien jäsenet valoistaan ja kertoi palaavansa Ranskaan. Murray lähti pakolaiseksi neuvoen klaanien johtajia tekemään samoin. Britit kostivat ylämaiden asukkaille polttamalla peltoja, linnoja, sekä vangitsemalla 3 500 miestä. He joutuivat oikeuden eteen, mutta tuntemattoman suuri osa heistä kuoli jo ennen tätä. 120 klaanien johtajaa tuomittiin kuolemaan ja 700 kuoli myöhemmin vankiloissa, haavoittuneena tai tauteihin. Suurin osa lähetettiin siirtomaihin orjatyöläisiksi. Klaanijärjestelmä päätettiin tuhota, tartaanit, säkkipillit ja aseet kiellettiin. Ylämaille levisi näin Alamailla jo hallinnut kulttuuri.


title: Härmäläinen perusjuntti (kappale)

text: Härmäläinen perusjuntti on Irwin Goodmanin kappale, joka julkaistiin samannimisellä albumilla vuonna 1984. Singlenä kappale julkaistiin vuosina 1984 ja 1985. Kappaleen sävelsivät Irwin Goodman, Ari Lahti, Kassu Halonen ja sen sanoitti Vexi Salmi nimimerkillä Emil von Retee. Kappale on useiden muiden Goodmanin esittämien ja Vexi Salmen sanoittamien kappaleiden tapaan sanoitukseltaan satiirista kritiikkiä suomalaisen kulttuurin junttimaisuutta kohtaan.


title: Bonded by Blood (yhtye)

text: Bonded by Blood on yhdysvaltalainen thrash metal -yhtye. Yhtye on ottanut nimensä Exoduksen vuonna 1985 julkaisemasta albumista Bonded by Blood. Yhtye julkaisi neljä kappaletta sisältävän demon vuonna 2006 nimeltään Four Pints of Blood, seuraavana vuonna kuusi kappaletta sisältävän EP:n Extinguish the Weak ja vuonna 2008 debyyttialbumin Feed the Beast. EP oli omakustanteinen, mutta yhtye on tällä hetkellä osa Earache Records levy-yhtiötä.Entiset jäsenet


title: Bonded by Blood (yhtye)

text: Studioalbumit


title: Bonded by Blood (yhtye)

text: EP:t


title: Bonded by Blood (yhtye)

text: Demot


title: Peroni

text: S.p.A Birra Peroni on nykyisin Asashin omistama italialainen panimo. Peronin perhe perusti sen Vigevanossa vuonna 1846, mutta se siirrettiin Roomaan vuonna 1864. Panimo tunnetaan lagereistaan Nastro Azzurro (”sininen nauha”) ja Peroni.


title: Peroni

text: Vaalean oljen värinen Nastro Azzurro tuli Peroni-lagerin rinnalle premium-merkiksi vuonna 1963. Sen kansainvälinen markkinointi alkoi 1990-luvulla ja laajeni menestykseksi SABMillerin ostettua Peroni-panimon vuonna 2003. Peroni-oluita myytiin 2010-luvun puolivälissä yli 70 maassa.


title: Peroni

text: Peroni Nastro Azzurron maahantuoja Servaali Oy kuvaa olutta kevyesti humaloiduksi ja maultaan hennon hedelmäiseksi ja raikkaksi. Olueen käytetään ohramaltaan lisäksi neljännes italialaista Nostrano dell’Isola -maissia.


title: Säämiskäkurkkuorneero

text: Säämiskäkurkkuorneero ("Automolus ochrolaemus") on laajalla alueella Keski- ja Etelä-Amerikassa tavattava orneeroihin kuuluva varpuslintu.


title: Säämiskäkurkkuorneero

text: Säämiskäkurkkuorneero on kooltaan noin 19 cm pitkä. Laji on selästään ja päästään oliivinruskea ja päässä on silmän ympärillä vaaleankellertävä rengas. Siivet ovat hieman selkää ruskeammat. Perä ja pyrstö ovat väritykseltään kastanjanruskeat. Säämiskäkurkkuorneeron kurkku on vaalean kellertävän ruskea. Vatsa on vaalean ruskehtava. Säämiskäkurkkuorneero muistuttaa isolehtiorneeroa ("Automolus melanopezus"), mutta jälkimmäisellä on oranssi kurkku ja siltä puuttuu silmää ympäröivä rengas.


title: Säämiskäkurkkuorneero

text: Säämiskäkurkkuorneeroa tavataan alueelta, joka ulottuu Keski-Amerikassa Meksikosta Panamaan ja Etelä-Amerikassa Kolumbiasta etelään Boliviaan asti ja itään Venezuelan, Guyanan, Ranskan Guayanan ja Surinamen kautta Brasilian pohjoisosiin. Lajin elinympäristöä ovat kosteat alankometsät ja vuorten juurilla sijaitsevat metsät. Lajia tavataan pääasiassa 900–1 200 metrin korkeudella merenpinnasta. Linnut elävät yleensä yksin tai pareittain ja voivat myös liittyä sekaparviin muiden lintujen kanssa. Lintu liikkuu metsän keskikerrosten kasvillisuuden joukossa. Säämiskäkurkkuorneerojen pesimäkausi kestää maaliskuusta huhtikuulle. Pesä kaivetaan törmään ja naaras munii kahdesta kolmeen valkoista munaa.


title: Beerlao

text: Beerlao () on laosilainen lager (5 t-%). Sitä valmistaa vuonna 1973 perustettu Lao Brewery Company. Oluesta on olemassa myös light- (2,9 t-%) ja dark-versiot (6,5 t-%). Beerlao on suosittua Laosissa, mutta sitä viedään myös moniin muihin maihin.


title: Myanmar (olut)

text: Myanmar on vuonna 1995 perustetun Myanmar Brewery Limited -panimon lagertyyppinen olut. Sen alkoholipitoisuus on viisi tilavuusprosenttia. Myanmar-olutta viedään muun muassa Singaporeen. Olut on saanut useita palkintoja. Esimerkiksi World Beer Cupissa se on yltänyt pronssiin vuonna 2000 ja hopeaan 2004.


title: Samir Zaoui

text: Samir Zaoui (; s. 6. kesäkuuta 1976 Aïn Boucif, Algeria) on algerialainen jalkapalloilija, pelipaikaltaan keskuspuolustaja. Hän edustaa Algerian pääsarjassa pelaavaa ASO Chlefia. Hän voitti seuran riveissä Algerian cupin vuonna 2005.


title: Samir Zaoui

text: Zaoui pelasi ensimmäisen kerran Algerian paidassa 29. maaliskuuta 2003 Angolaa vastaan. Sittemmin hän on edustanut maataan kaksissa arvokisoissa vuoden 2004 ja 2010 Afrikan kisoissa.


title: Kansainvälinen liiga

text: Kansainvälinen liiga () oli jääkiekkosarja, joka perustettiin entisen Neuvostoliiton pääsarjan raunioille. Sarjassa pelasi pääsarjan nyt useissa eri maissa sijaitsevat joukkueet.


title: Kansainvälinen liiga

text: Neuvostoliiton kaaduttua maan pääsarjasta tuli ensin IVY:n mestaruussarja, joka oli toiminnassa vain vuoden. Vuonna 1992 perustettiin uusi Kansainvälinen liiga, jotta joukkueet entisten eri neuvostovaltioiden alueilta voisivat osallistua siihen. Sarjaa pelaattiin vuoteen 1996 asti, jolloin perustettiin kansallinen Venäjän jääkiekon superliiga, johon ulkomaalaiset joukkueet eivät enää saaneet osallistua.


title: Koripallon Euroopan-mestaruuskilpailut 1951

text: Vuoden 1951 koripallon EM-kisat järjestettiin Ranskassa 3.–12. toukokuuta. Kisat järjestettiin seitsemännen kerran. Kisojen mestaruuden voitti Neuvostoliitto.


title: Beer Chang

text: Beer Chang () on juomajätti Thai Beverage Plc:n olutmerkki. Vaaleata lagertyyppistä olutta tehdään kolmessa panimossa Thaimaassa, jotka ovat "Cosmos Brewery", "Beer Thip Brewery" ja "Beer Thai (1991)". Olutmerkki esiteltiin vuonna 1995.


title: Beer Chang

text: "Chang" tarkoittaa thaiksi norsua. Oluessa on 5,2 tilavuusprosenttia alkoholia, kun taas miedommassa export-laadussa on 4,2.


title: Somalianstrutsi

text: Somalianstrutsi ("Struthio molybdophanes") on strutsien heimoon kuuluva lentokyvytön lintu. Osa tutkijoista pitää sitä omana lajinaan, osa strutsin alalajina ("Struthio camelus molybdophanes").


title: Somalianstrutsi

text: Itä-Afrikan hautavajoaman on todettu eristäneen somalianstrutsin sille maantieteellisesti läheisistä strutsilajeista kuten pohjoisafrikanstrutsista ("S. c. Camelus"). Erot ekologiassa ja käyttäytymisessä ovat säilyttäneet sen geneettisesti erillään naapurilajistaan masaistrutsista "S. c. massaicus". Tutkittaessa Struthio-suvun lajeja, myös sukupuuttoon kadonnutta arabianstrutsia ("S. c. syriacus"), mitokondrio-DNA-tutkimuksissa on havaittu, että somalistrutsi on niistä fylogeneettisesti omaleimaisin. Sen uskotaan erkaantuneen yhteisestä esi-isästä 3,6–4,1 miljoonaa vuotta sitten.


title: Somalianstrutsi

text: Somalianstrutsia esiintyy luontaisesti itäisessä Afrikassa Etiopian ja Kenian koillisosissa sekä ympäri Somaliaa eli suunnilleen Afrikan sarven alueella.


title: Somalianstrutsi

text: Yleisesti somalianstrutsi muistuttaa paljon muita strutseja. Sen iho on kuitenkin kaulassa ja lantioissa väriltään hieman vaaleanpunaiseen vivahtava siniharmaa. Koirailla se muuttuu pariutumisaikana kirkkaansiniseksi. Kaulassa on leveä valkoinen rengaskuvio. Myös pyrstösulat ovat valkoiset. Naaraat ovat hieman koiraita kookkaampia ja niiden höyhenet ovat väriltään ruskeampia kuin muiden strutsilajien naarailla.


title: Somalianstrutsi

text: Somalianstrutsi poikkeaa ekologisesti masaistrutsista, jonka kanssa se osittain jakaa laidunmaansa, siten, että se suosii pensasmaisempia, tiheämpikasvustoisia alueita, kun taas jälkimmäinen viihtyy paremmin avoimella savannilla. Lajit eivät helposti pariudu keskenään.


title: Somalianstrutsi

text: Maailman luonnonsuojeluliiton (IUCN) vuonna 2006 saamassa raportissa todetaan somalistrutsin olleen yleinen Somalian keski- ja eteläosissa 1970- ja 80-luvuilla. Maan poliittiset levottomuudet ja tehokkaan luonnonsuojelun puute ovat johtaneet kannan harvenemiseen. Somalianstrutsin hallitsematon metsästys siitä saatavien lihan, lääkevalmisteiden ja munien takia on johtanut linnun sukupuuton partaalle Afrikan sarvessa.


title: Haanja

text: Haanja oli kunta Virossa Võrumaalla. Kunnassa oli muun muassa Viron korkein vuori nimeltään Iso Munamäki.


title: Haanja

text: Kunta oli pinta-alaltaan 170 km, ja siellä asui 1 173 ihmistä. Kunnan keskus oli Haanja, ja kunnassa oli yhteensä 92 kylää.


title: Haanja

text: Vuoden 2017 kuntauudistuksessa yhdistettiin vanha Rõugen kunta, Haanja, Mõniste ja Varstu sekä osa Misson kunnasta uudeksi Rõugen kunnaksi.


title: Haanja

text: Vuonna 2011 Haanjan kunnassa oli 982 asukasta, joista 969 (98,7 %) oli virolaisia, 6 (0,6 %) venäläisiä ja 6 (0,6 %) muita kansallisuuksia.


title: HMS Euryalus

text: HMS Euryalus on ollut kuuden Britannian Kuninkaallisen laivaston aluksen nimenä.


title: 2K11 Krug

text: 2K11 Krug (venäjäksi: 2К11 «Круг», suomeksi: ympyrä) on Neuvostoliitossa kehitetty pitkän matkan ilmatorjuntaohjus. 2K11 on venäläinen GRAU-tunnus; NATO-raportointinimi aseelle on SA-4 "Ganef". Krug oli suunniteltu maavoimien käyttöön liikkuvaksi ilmatorjuntaohjusjärjestelmäksi armeija-rintamatasolle.


title: 2K11 Krug

text: Neuvostoliiton ensimmäiset ilmatorjuntaohjukset S-25, S-75 ja S-125 oli suunniteltu kotialueen ilmapuolustukseen strategisia pommikoneita vastaan, eivätkä ne huonosti liikuteltavina soveltuneet erityisen hyvin maavoimien käyttöön. Taktisten ydinaseiden kehittäminen sekä Korean sodan osoittama perinteisten maataistelukoneiden uhka sai aikaan tarpeen suunnitella tehokkaita ja liikuteltavia ilmatorjunta-aseita myös joukkojen suojaksi, mieluiten ohjuksia. Neuvostoliitossa suunniteltiinkin erilaisia ilmatorjuntajärjestelmiä kauko-, alue-, kohde- ja lähitorjuntaa varten. Näistä 2K11 Krug luokiteltiin kaukotorjuntajärjestelmäksi maavoimien suurimpien yhtymien suojaksi.


title: 2K11 Krug

text: Määräys maavoimien kaukotorjuntaohjusjärjestelmän kehittämisestä annettiin 15. helmikuuta 1958. Vaatimuksina olivat 45 km torjuntaetäisyys ja 25 km torjuntakorkeus maalin nopeuden ollessa 600 m/s sekä tuhoamistodennäköisyys 0,8. Tuliyksikkö piti saada ampumakuntoon viidessä minuutissa. Aikataulu oli varsin tiukka, sillä tarkoitus oli aloittaa kokeilut jo 1961. Järjestelmä koostui ohjusten laukaisulavetista tela-alustalla, tulenjohtotutkasta, valvontatutkasta sekä huoltokalustosta. Järjestelmän pääsuunnittelija oli V. V. Jefremov. Krug-järjestelmään suunniteltiin kokonaan uusi ohjusmalli "3M8". Ohjuksen kehittelyssä oli suuria vaikeuksia, mikä viivästytti koko hanketta. Vuosina 1959–1964 ammutuista 164 koeohjuksesta suurin osa ei toiminut. Alun perin suunnitellusta ohjausjärjestelmästä, jossa oli alussa komento-ohjaus ja lopussa puoliaktiivinen hakeutuminen, jouduttiin luopumaan ja siirtymään aiemmista ohjusjärjestelmistä tuttuun pelkkään komento-ohjaukseen. Lopulta vuonna 1964 koeammunnat onnistuivat ja 2K11 Krug hyväksyttiin käyttöön.


title: 2K11 Krug

text: Krug-järjestelmän ohjuksen 3M8:n pituus on 8,43 m, halkaisija 0,85 m (ilman siivekkeitä) ja lähtöpaino 2455 kg. Ohjuksen matkamoottori oli ilmaahengittävä kerosiinia käyttävä patoputkimoottori, eli ei siis varsinainen rakettimoottori. Lähtömoottoreina oli neljä kiinteää polttoainetta käyttävää rakettimoottoria. Ohjuksen keskinopeus oli 800–1000 m/s, räjähdekärjessä oli 150 kg taistelulataus ja radiosytytin. Suurin räjähdysetäisyys maalista oli 50 m. Laukaisualustana oli tela-alusta 2P24, jolla oli kaksi ohjusta rinnakkain.


title: 2K11 Krug

text: Krug hyväksyttiin käyttöön 26. lokakuuta 1964. Lopulliset suoritusarvot olivat maalin etäisyys 11–45 km, lentokorkeus 3–23,5 km, nopeus 800 m/s ja havaintoetäisyys 115 km. Tuhoamistodennäköisyys oli 0,7 ja reagointiaika 60 sekuntia. Yhteen ohjuspatteriin kuului kolme 2P24-ohjuslavettia ja senttimetrialueen koherenttipulssitutka tela-alustalla tulenjohtotutkana 1S32. Patterin sisäiset yhteydet hoidettiin radioilla, joten kaapeleiden vetämistä ei tarvittu. Patteriin kuului lisäksi latausajoneuvoja. Maalinosoitus saatiin ohjuspatteriston komentojaoksen valvontatutkalta 1S12. Yhteen patteristoon kuului kolme patteria, komentojaos ja tekninen patteri. Ohjusprikaatiin puolestaan kuului kolme patteristoa ja komentopatteri, joka oli varustettu "Krab"-taistelunjohtojärjestelmällä. Krab-järjestelmään kuului kolme valvontatutkaa ja korkeustutka. Ohjusprikaati oli armeijatason (rintaman) ilmatorjuntayhtymä. Krug-järjestelmän tyypillisinä maaleina pidettiin amerikkalaisia F-4C- ja F-105D-hävittäjäpommittajia.